
ΝΟΜΟΣ ΥΠΆΡΙΘ. 2839 

Ρυθμίσεις θεμάτων του Υπουργείου Εσωτερικών, Δημό¬ 
σιας Διοίκησης και Αποκέντρωσης και άλλες διατά¬ 
ξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο Νόμο που ψήφισε η Βουλή: 

Άρθρο 1 

Ρυθμίσεις θεμάτων Σώματος Επιθεωρητών - 
Ελεγκτών Δημόσιας Διοίκησης 

1. Το δεύτερο εδάφιο της παρ. 1 του άρθρου 6 του Ν. 
2477/1997 (ΦΕΚ 59 Α'), όπως ισχύει, αντικαθίσταται ως 
εξής: 

«ΤοΣ.Ε.Ε.Δ.Δ. είναι όργανο εσωτερικού ελέγχου και συ¬ 
ντονισμού όλων των σωμάτων ελέγχου και επιθεώρησης 
της Δημόσιας Διοίκησης, πληντων σωμάτων Οικονομικής 
Επιθεώρησης του Υπουργείου Οικονομικών, και υπάγεται 
στον Υπουργό Εσωτερικών, Δημόσιας Διοίκησης και Απο¬ 
κέντρωσης. Στην αρμοδιότητά του υπάγεται ο έλεγχος 
των υπηρεσιών: α) του Δημοσίου, β) των Οργανισμών Το¬ 
πικής Αυτοδιοίκησης πρώτης και δεύτερης βαθμίδας και 
των επιχειρήσεών τους και γ) των νομικών προσώπων δη¬ 
μοσίου δικαίου.» 

2. Το εδάφιο α' της παρ. 3 του άρθρου 6 του Ν. 2477/ 
1997, όπως ισχύει, αντικαθίσταται ως εξής: 

«α) Μία (1) θέση μετακλητού Ειδικού Γραμματέα σύμ¬ 
φωνα με το άρθρο 28 του Ν. 1558/1985 (ΦΕΚ 137 Α'), ο 
οποίος προΐσταταιτης υπηρεσίας αυτής.» 

3. Τα δύο πρώτα εδάφια της παρ. 4 του άρθρου 6 του Ν. 
2477/1997, όπως ισχύει, καταργούνται. 

4. Το πρώτο εδάφιο της παρ. 5 του άρθρου 6 του Ν. 
2477/1997, όπως ισχύει, αντικαθίσταται ως εξής: 

«Η απόσπαση των Επιθεωρητών - Ελεγκτών και των 
Βοηθών Επιθεωρητών - Ελεγκτών στο Σ.Ε.Ε.Δ.Δ. διαρκεί 
τρία (3) έτη, μπορεί να παρατείνεται μία ή περισσότερες 
φορές για ίσο χρονικό διάστημα και είναι υποχρεωτική για 
την υπηρεσία του υπαλλήλου.» 

5. Το εδάφιο α' της παρ. 6 του άρθρου 6 του Ν. 2477/ 
1997, όπως ισχύει, καταργείται. 

6. Στο τελευταίο εδάφιο της παρ. 6 του άρθρου 6 του Ν. 
2477/1997, όπως ισχύει, οι λέξεις «στο Γενικό Επιθεωρη¬ 
τή» διαγράφονται. 


7. Οι λέξεις «Γενικός Επιθεωρητής» και «Γενικού Επιθε¬ 
ωρητή» στις παρ. 5 και 9 του άρθρου 6, 1 και 2του άρθρου 
7, και 1, 3, 4, 5, 6 και 7 του άρθρου 8 του Ν. 2477/ 1997, 
όπως ισχύει, αντικαθίστανται από τις λέξεις «Ειδικός 
Γραμματέας» και «Ειδικού Γραμματέα» αντίστοιχα. 

8. Η παρ. 3 του άρθρου 7 του Ν. 2477/1997, όπως αυτή 
προστέθηκε με την παρ. 5 του άρθρου 24 του Ν. 2738/ 
1999 (ΦΕΚ 180 Α'), αντικαθίσταται ως εξής: 

«Ο Ειδικός Γραμματέας του Σ.Ε.Ε.Δ.Δ. επικουρείται 
από δύο (2) Γενικούς Επιθεωρητές. Οι Γενικοί Επιθεωρη¬ 
τές ορίζονται από τους Επιθεωρητές - Ελεγκτές, με από¬ 
φαση του Ειδικού Γ ραμματέα, ως συντονιστές τομέων 
δράσης του Σ.Ε.Ε.Δ.Δ. και εξουσιοδοτούνται να προβαί¬ 
νουν, παράλληλα με το έργο της επιθεώρησης, σε ενέρ¬ 
γειες που αφορούν τις ελεγκτικές διαδικασίες και την πα¬ 
ρακολούθηση της πορείας του ελεγκτικού έργου, καθώς 
και να υπογράφουν κατ’ εντολή του. Με απόφαση του Ει¬ 
δικού Γ ραμματέα ορίζεται ένας από τους Γ ενικούς Επιθε¬ 
ωρητές ως αναπληρωτής του, όταν απουσιάζει ή κωλύε¬ 
ται.» 

9. Μετάτηνπαρ.4του άρθρου 8του Ν. 2477/1997, όπως 
ισχύει, προστίθενται παράγραφοι 5, 6 και 7 και αναριθ- 
μούνται οι υφιστάμενες παράγραφοι 5, 6, 7 και 8 σε 8, 9, 
10 και 11, ως εξής: 

«5. Για τα ποινικά αδικήματα των υπαλλήλων των φορέ¬ 
ων που εμπίπτουν στην αρμοδιότητα του Σ.Ε.Ε.Δ.Δ., τα 
οποία τελούνται κατά την εκτέλεση των καθηκόντων τους 
ή με αφορμή αυτήν, μπορεί να ανατίθεται στο Σ.Ε.Ε.Δ.Δ. 
η διενέργεια προανακριτικών πράξεων, κατά τα οριζόμε¬ 
να στο άρθρο 34 του Κώδικα Ποινικής Δικονομίας. 

6. Για τις εκθέσεις που διαβιβάζονται από το Σ.Ε.Ε.Δ.Δ. 
στον Εισαγγελέα, η κατά τόπον αρμοδιότητα του Εισαγ¬ 
γελέα Πλημμελειοδικών Αθηνών επεκτείνεται σε όλη την 
Επικράτεια. Ο Εισαγγελέας, καθώς και οι οικείοι προανα- 
κριτικοί υπάλληλοι της Εισαγγελίας Πλημμελειοδικών 
Αθηνών, προτιμώνται στην περίπτωση που για την ίδια 
υπόθεση επελήφθησαν και άλλοι αρμόδιοι Εισαγγελείς ή 
ανακριτικοί υπάλληλοι. Ο ανωτέρω Εισαγγελέας ενημε¬ 
ρώνει, συνεργάζεται και μπορεί να ζητεί τη συνδρομή του 
συναρμόδιου Εισαγγελέα. Μετά το πέρας της προανά¬ 
κρισης, παραπέμπει την υπόθεση στην Εισαγγελία του Δι¬ 
καστηρίου, που είναι κατά νόμον αρμόδιο για την εκδίκα¬ 
σή της. 

7. Η προανάκριση ή η ανάκριση για τις υποθέσεις, που 

διαβιβάζονται από το Σ.Ε.Ε.Δ.Δ. στον Εισαγγελέα, περα¬ 
τώνονται εντός δύο (2) μηνών, η δε εκδίκαση αυτών γίνε¬ 
ται εντός τριών(3) μηνών και όχι νωρίτερα των δύο (2), 
από την υποβολή της δικογραφίας στον Εισαγγελέα ή 
από το πέρας της προανάκρισης ή της ανάκρισης. Η εκ¬ 
δίκαση των κατ’ έφεση υποθέσεων γίνεται εντός δύο (2) 
μηνών από την άσκηση των εφέσεων. Σε περίπτωση ανα¬ 
βολής η εκδίκαση της υπόθεσης γίνεται εντός δύο (2) μη¬ 
νών από τη χορήγησή της. Δεν αποτελεί λόγο αναβολής 
της δίκηςη ύπαρξη εκκρεμούς, σχετικής με την υπόθεση, 
πειθαρχικής ή διοικητικής δίκης.» 

10. Στο Ν. 2477/1997, όπως ισχύει, προστίθεται άρθρο 
8α, που έχει ως εξής: 

«Άρθρο 8α 

1. Στο Σ.Ε.Ε.Δ.Δ. συνιστάται και λειτουργεί Συντονιστι¬ 
κό Όργανο Επιθεώρησης και Ελέγχου (Σ.Ο.Ε.Ε.), με σκο¬ 
πό την παρακολούθηση και το συντονισμό της επιθεώρη¬ 
σης και του ελέγχου από το Σ.Ε.Ε.Δ.Δ. και τα άλλα ιδιαί¬ 
τερα σώματα επιθεώρησης και ελέγχου των φορέων της 
παραγράφου 1 του άρθρου 6, πληντων σωμάτων οικονο¬ 
μικής επιθεώρησης του Υπουργείου Οικονομικών. 

2. Το Σ.Ο.Ε.Ε. προεδρεύεται από τον Ειδικό Γραμματέα 
του Σ.Ε.Ε.Δ.Δ. και συμμετέχουν σε αυτό οι δύο Γενικοί 
Επιθεωρητές του και οι Γενικοί Επιθεωρητές ή Προϊστά¬ 
μενοι των λοιπών σωμάτων επιθεώρησης και ελέγχου των 
φορέων της παραγράφου 1 του άρθρου 6, μαζί με τους 
αναπληρωτέςτους. Η θητεία των μελώντου Σ.Ο.Ε.Ε. είναι 
τριετής και ο καθορισμός των μελώντου διενεργείται με 
απόφαση του Υπουργού Εσωτερικών, Δημόσιας Διοίκη¬ 
σης και Αποκέντρωσης. Αν κατά τη διάρκεια της θητείας, 
μέλος του Σ.Ο.Ε.Ε. παραιτηθεί ή εκλείψει ή απολέσει την 
ιδιότητά του με την οποία ορίσθηκε, αντικαθίσταται με 
όμοια απόφαση. Το Σ.Ο.Ε.Ε. συνεδριάζει τακτικά μία φο¬ 
ρά κάθετρεις (3) μήνες στην έδρα του Σ.Ε.Ε.Δ.Δ. και εκτά¬ 
κτως ύστερα από προσκλήσεις του Προέδρου. 

3. Γραμματειακή υποστήριξη στο Σ.Ο.Ε.Ε. παρέχεται 
από την Γραμματεία του Σ.Ε.Ε.Δ.Δ.. 

4. Το Σ.Ο.Ε.Ε. υποβάλλει το Μάρτιο κάθε έτους έκθεση 
στον Υπουργό Εσωτερικών, Δημόσιας Διοίκησης και Απο¬ 
κέντρωσης και στον Πρόεδρο της Βουλής, η οποία κοινο¬ 
ποιείται σε όλα τα Υπουργεία και τους φορείς που ελέγ¬ 
χθηκαν κατά το προηγούμενο έτος. Στην έκθεση κατα¬ 
γράφονται οι επιθεωρήσεις και οι έλεγχοι που 
διενεργήθηκαν από τα σώματα επιθεωρήσεων και ελέγ- 
χωντης Δημόσιας Διοίκησης, με τις γενικές και ειδικές πα¬ 
ρατηρήσεις στα αντικείμενα της αρμοδιότητας κάθε σώ¬ 
ματος, και ειδική μνεία των υποθέσεων για τις οποίες ζη¬ 
τήθηκε η κίνηση πειθαρχικής δίωξης ή παραπέμφθηκαν 
στον Εισαγγελέα. Στην έκθεση καταγράφονται επίσης, 
όλες οι ενέργειες του Σ.Ο.Ε.Ε. για το συντονισμό και την 
αποτελεσματικότητα των εργασιών των σωμάτων επιθε¬ 
ώρησης και ελέγχου της Δημόσιας Διοίκησης. 

5. Με το προεδρικό διάταγμα, που εκδίδεται, σύμφωνα 
με την παρ. 8 του άρθρου 8, ρυθμίζεται ο τρόπος λει¬ 
τουργίας του Σ.Ο.Ε.Ε.» 

Άρθρο 2 

Σύσταση Εθνικού Συμβουλίου 
Διοικητικής Μεταρρύθμισης 

1. Συνιστάται στο Υπουργείο Εσωτερικών, Δημόσιας Δι¬ 
οίκησης και Αποκέντρωσης το Εθνικό Συμβούλιο Διοικη¬ 


τικής Μεταρρύθμισης. Στο Εθνικό Συμβούλιο Διοικητικής 
Μεταρρύθμισης, στο οποίο εκπροσωπούνται μεταξύ άλ¬ 
λων, κοινωνικοί, επιστημονικοί φορείς, οικονομικοί φο¬ 
ρείς, συνδικαλιστικές οργανώσεις, ανεξάρτητες διοικητι¬ 
κές αρχές και τα κόμματα που εκπροσωπούνται στο Ελ¬ 
ληνικό Κοινοβούλιο, εισάγονται από τον Υπουργό 
Εσωτερικών, Δημόσιας Διοίκησης και Αποκέντρωσης για 
συζήτηση, διαβούλευση και έκφραση γνώμης, οι μείζο- 
νος σημασίας προτάσεις, που αφορούν τη μεταρρύθμιση 
και τον εκσυγχρονισμό της Δημόσιας Διοίκησης. 

2. Το Εθνικό Συμβούλιο Διοικητικής Μεταρρύθμισης 
ενημερώνεται για την πραγματοποίηση των προτάσεων 
επί των οποίων εξέφερε γνώμη. Επικουρείται στο έργο 
του από Γ ραμματεία, η οποία στελεχώνεται από υπαλλή¬ 
λους του Υπουργείου Εσωτερικών, Δημόσιας Διοίκησης 
και Αποκέντρωσης, με παράλληλη ή αποκλειστική άσκη¬ 
ση των καθηκόντων αυτών. 

3. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης, ορίζονται η σύνθεση, η συ¬ 
γκρότηση και οι αρμοδιότητες του Εθνικού Συμβουλίου 
Διοικητικής Μεταρρύθμισης, η στελέχωση της Γραμμα- 
τείας και ο τρόπος λειτουργίας τους. Με κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Οικονομικών καθορίζεται το ύψος της 
αμοιβής των μελών της Γραμματείας. 

4. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης μπορεί να συνιστώνται στις 
έδρες Περιφερειών, Περιφερειακά Συμβούλια Διοικητι¬ 
κής Μεταρρύθμισης και να ορίζεται η σύνθεση, συ-γκρό- 
τηση και ο τρόπος λειτουργίας τους με ανάλογη εφαρμο¬ 
γή των παραγράφων 1,2 και 3 του παρόντος άρθρου. 

Άρθρο 3 

Τρόπος εξέτασης ατόμων με έλλειψη 
φυσικών σωματικών δεξιοτήτων 

1. Η παράγραφος 1 του άρθρου 7 του Κώδικα Κατάστα¬ 
σης Δημοσίων Πολιτικών Διοικητικών Υπαλλήλων και 
Υπαλλήλων Ν.Π.Δ.Δ., ο οποίος κυρώθηκε με το Ν. 2683/ 
1999 (ΦΕΚ 19 Α'), αντικαθίσταται ως εξής: 

«1. Υπάλληλοι διορίζονται όσοι έχουν την υγεία που 
τους επιτρέπει την εκτέλεση των καθηκόντων της αντί¬ 
στοιχης θέσης. Η έλλειψη φυσικών σωματικών δεξιοτή¬ 
των δεν εμποδίζει την πρόσληψη, εφόσον ο υπάλληλος, 
με την κατάλληλη και δικαιολογημένη τεχνική υποστήρι¬ 
ξη, μπορεί να ασκήσει τα καθήκοντα της αντίστοιχης θέ¬ 
σης. Ειδικές διατάξεις για το διορισμό ατόμων με ειδικές 
ανάγκες δεν θίγονται.» 

2. Στην παράγραφο 2 του άρθρου 7 του ανωτέρου Κώ¬ 
δικα, οι λέξεις «η υγεία και η αρτιμέλεια των υποψήφιων 
υπαλλήλων» αντικαθίστανται από τις λέξεις «η υγεία και η 
φυσική καταλληλότητα των υποψήφιων υπαλλήλων να 
ασκήσουν τα καθήκοντα της αντίστοιχης θέσης,». 

3. Στην παράγραφο 2 του άρθρου 17 του Ν. 2190/1994, 
όπως συμπληρώθηκε με την παρ. 5 του άρθρου 2 του Ν. 
2527/1997 (ΦΕΚ 206 Α'), προστίθεται εδάφιο που έχει ως 
εξής: 

«Με απόφαση του Υπουργού Εσωτερικών, Δημόσιας Δι¬ 
οίκησης και Αποκέντρωσης, που εκδίδεται ύστερα από 
γνώμη του Α.Σ.Ε.Π., καθορίζονται ο τρόπος εξέτασης, η 
συγκρότηση ειδικής επιτροπής όπου απαιτείται και κάθε 
αναγκαία λεπτομέρεια, για τη διαδικασία συμμετοχής 
στους διαγωνισμούς, ατόμων των οποίων οι φυσικές σω- 

ματικές δεξιότητες δεν επιτρέπουν τη συμμετοχή σε αυ¬ 
τούς με γραπτή διαδικασία. Με την ίδια απόφαση μπορεί 
να ορίζεται ως προϋπόθεση συμμετοχής στο διαγωνισμό 
η πιστοποίηση από την αρμόδια υγειονομική επιτροπή 
της φυσικής καταλληλότητας του υποψήφιου να ασκήσει 
τα καθήκοντα της θέσης, για την κατάληψη της οποίας 
πρόκειται να διαγωνιστεί.» 

Άρθρο 4 

Ρυθμίσεις θεμάτων Γενικής Γραμματείας 
Δημόσιας Διοίκησης 

1. Στην περίπτωση α'της παραγράφου 1 του άρθρου 81 
του Κώδικα Κατάστασης Δημοσίων Πολιτικών Διοικητι¬ 
κών Υπαλλήλων και Υπαλλήλων Ν.Π.Δ.Δ. προστίθεται, 
από την έναρξη ισχύος του Κώδικα, εδάφιο ως εξής: 

« Η τετραετής υπηρεσία στο βαθμό του Διευθυντή περι¬ 
λαμβάνει και την άσκηση καθηκόντων προϊσταμένου Δι¬ 
εύθυνσης, υποδιεύθυνσης ή αντιστοίχου επιπέδου οργα¬ 
νικών μονάδων. Για τον υπολογισμό του ανωτέρω χρόνου 
υπηρεσίας εκδίδεται διαπιστωτική πράξη.» 

2. Το πρώτο εδάφιο της παραγράφου 5 του άρθρου 
δεύτερου του Ν. 2683/1999 καταργείται. Για την προαγω¬ 
γή στο βαθμό του Γενικού Διευθυντή κρίνονται και οι 
υπάλληλοι που έχουν ασκήσει καθήκοντα προϊσταμένου 
γενικής διεύθυνσης μετά από επιλογή τους, σύμφωνα με 
τις διατάξεις των άρθρων 78 και 79 του Ν. 1892/1990 είτε 
των άρθρων 29 και 36 του Ν. 2190/1994. Ερωτήματα που 
έχουν υποβληθεί στο Ειδικό Υπηρεσιακό Συμβούλιο μέχρι 
τη δημοσίευση του παρόντος νόμου εξετάζονται σύμφω¬ 
να με την καταργούμενη, με τις διατάξεις της παραγρά¬ 
φου αυτής, παρ. 5 του άρθρου δεύτερου του Ν. 2683/ 
1999. 

3. Στο τέλος της παρ.1 του άρθρου 162 του Ν. 2683/ 
1999 προστίθεται εδάφιο δεύτερο ως εξής: 

«Η θητεία των μελών των υπηρεσιακών συμβουλίων λή¬ 
γει την 31η Δεκεμβρίου των ετών των οποίων ο τελευταί¬ 
ος αριθμός είναι άρτιος.» 

4. Ηπαρ. 14του άρθρου 16του Ν. 1388/1983αντικαθί¬ 
σταται ως εξής: 

«14. Με απόφαση του Υπουργού Εσωτερικών, Δημό¬ 
σιας Διοίκησης και Αποκέντρωσης, που δημοσιεύεται 
στην Εφημερίδα της Κυβερνήσεως, καθορίζεται ο τρό¬ 
πος επιλογής θεμάτων του διαγωνισμού, ο τρόπος μετά¬ 
δοσης θεμάτων, τα εξεταστικά κέντρα, η βαθμολόγηση 
των γραπτών δοκιμίωντων υποψηφίων, η διασφάλιση της 
όλης διαδικασίας και κάθε άλλη αναγκαία λεπτομέρεια. 

Με την ίδια απόφαση ρυθμίζονται τα αντίστοιχα θέματα 
της προφορικής εξέτασης σύμφωνα μετηνπαρ. 3του άρ¬ 
θρου 17του Ν. 1388/1983.» 

5. Οι διατάξεις των άρθρων 48 έως 53 του Κώδικα Κα¬ 
τάστασης Δημοσίων Πολιτικών Διοικητικών Υπαλλήλων 
και Υπαλλήλων Ν.Π.Δ.Δ. εφαρμόζονται ανάλογα και στο 
προσωπικό με σύμβαση εργασίας ιδιωτικού δικαίου αορί¬ 
στου χρόνου του Δημοσίου, των Ν.Π.Δ.Δ. και των Ο.Τ.Α.. 

6. Συνιστώνται στο Υπουργείο Εσωτερικών, Δημόσιας 
Διοίκησης και Αποκέντρωσης οι παρακάτω θέσεις προ¬ 
σωπικού: 

α) Δεκαπέντε (15) θέσεις του κλάδου ΠΕ Διοικητικής 
Οργάνωσης. 

β) Τέσσερις (4) θέσεις του κλάδου ΠΕ Μεταφραστών - 
Διερμηνέων. 

γ) Δύο (2) θέσεις του κλάδου ΤΕ Κοινωνικής Εργασίας. 


δ) Τρεις (3) θέσεις του κλάδου ΤΕ Διοικητικού - Λογιστι¬ 
κού. 

ε) Τρεις (3) θέσεις επί συμβάσει Νομικών Συνεργατών, 
σύμφωνα μετηνπαρ. 3του άρθρου 6του Ν.Δ. 3980/1959 
(ΦΕΚ 194 Α'). 

στ) Δέκα (10) θέσεις ειδικού επιστημονικού προσωπι¬ 
κού με σχέση εργασίας ιδιωτικού δικαίου αορίστου χρό¬ 
νου, των οποίων οι ειδικότητες καθορίζονται με την προ¬ 
κήρυξη των θέσεων. 

7. Το τελευταίο εδάφιο της παρ. 4 του άρθρου 23 του Ν. 
2738/1999 (ΦΕΚ 180 Α') εφαρμόζεται αναλόγως και για 
τους αποσπασμένους σε Υπουργεία για χρονικό διάστη¬ 
μα τουλάχιστον πέντε (5) ετών, εφόσον έχουν διορισθεί 
κατ’ εφαρμογή των διατάξεων του δευτέρου εδαφίου της 
παρ. 4του άρθρου 1 του Ν. 1648/1986, ως έχοντες τέκνο 
με βαριά ηθικά ή ψυχοσωματικά προβλήματα και ποσο¬ 
στό αναπηρίας 67% και άνω. Η σχετική αίτηση υποβάλλε¬ 
ται μέσα σε αποκλειστική προθεσμία δύο (2) μηνών από 
τη δημοσίευση του παρόντος. 

8. Στην περ. β' του άρθρου 87 του Κώδικα Κατάστασης 
Δημοσίων Πολιτικών Διοικητικών Υπαλλήλων και Υπαλλή¬ 
λων Ν.Π.Δ.Δ. μετάτο πρώτο εδάφιο προστίθενται εδάφια, 
ως εξής: 

«Ο αριθμός των κρινόμενων υπαλλήλων πρέπει να είναι 
τουλάχιστον διπλάσιος του αριθμού των θέσεων βαθμού 
Διευθυντή. Εφόσον ο αριθμός αυτός δεν συμπληρώνεται 
από υπαλλήλους που έχουν τις προϋποθέσεις του προη¬ 
γούμενου εδαφίου, για την εγγραφή στους πίνακες αυ¬ 
τούς κρίνονται και υπάλληλοι που έχουν ασκήσει καθήκο¬ 
ντα προϊσταμένου τμήματος ή αυτοτελούς γραφείου ή 
αντιστοίχων επιπέδων οργανικών μονάδων επί μία τουλά- 
χιστοντριετία. Όσοι έχουν ασκήσει αντίστοιχα καθήκοντα 
για περισσότερο χρόνο προηγούνται των υπολοίπων.» 

9. Ο χρόνος υπηρεσίας των αποσπασμένων υπαλλήλων 
των Υπουργείων και Ν.Π.Δ.Δ. στη Μόνιμη Ελληνική Αντι¬ 
προσωπεία της Ευρωπαϊκής Ένωσης ή Διεθνείς Οργανι¬ 
σμούς που έχει διανυθεί μέχρι τη δημοσίευση του παρό¬ 
ντος, υπολογίζεται ως χρόνος άσκησης καθηκόντων 
προϊσταμένου Διεύθυνσης ή τμήματος, εφόσον οι υπάλ¬ 
ληλοι αυτοί ασκούσαν καθήκοντα προϊσταμένου Διεύ¬ 
θυνσης ή τμήματος ύστερα από επιλογή από Υπηρεσιακό 
Συμβούλιο, αντίστοιχα, κατά το χρόνο έκδοσης της από¬ 
φασης απόσπασης. 

10. Η παράγραφος 7 του άρθρου 19 του Ν. 2819/2000 
(ΦΕΚ 84 Α'/15.3.2000) αντικαθίσταται από τότε που ίσχυ- 
σε ως εξής: 

«7. Η παρ. 2 του άρθρου 24του Ν. 1868/1989 (ΦΕΚ 230 
Α'), όπωςτροποποποιήθηκε μετηνπαρ. 1 του άρθρου 37 
του Ν. 2145/1993 (ΦΕΚ 88 Α'), εφαρμόζεται αναλόγως, με 
εξαίρεση τη δεύτερη περίοδο της παρ. 2 του άρθρου 24, 
από την ημέρα ανάληψης των καθηκόντων τους για τους 
δικηγόρους που υπηρετούν ή υπηρέτησαν στο Συνήγορο 
του Πολίτη ως ειδικοί επιστήμονες ή βοηθοί επιστήμονες 
και τελούν σε υποχρεωτική αναστολή άσκησης του λει¬ 
τουργήματος τους.» 

11. α. Το άρθρο 9του ν. 976/1979 (ΦΕΚ236 Α'), αντικα¬ 
θίσταται ως εξής: 

«Άρθρο 9 

1. Το πρώτο εδάφιο της παρ. 1 και η παρ. 2 του άρθρου 
1, εφαρμόζονται και για τροχαία ατυχήματα που συνέβη- 
σαν πριν από την έναρξη ισχύος του παρόντος νόμου. Τυ¬ 
χόν καταβληθέντα ποσά δεν επιστρέφονται. 

2. Η ευθύνη των οδηγών των αυτοκινήτων του Δημοσί¬ 
ου έναντι αυτού παύει να υφίσταται μετά την πάροδο ει¬ 
κοσαετίας από την ημερομηνία κατά την οποία συνέβη το 
ατύχημα.» 

β. Ποσά που καταβλήθηκαν στο Δημόσιο δυνάμει του 
άρθρου 9 του Ν. 976/1979, όπως ίσχυε πριν την τροπο¬ 
ποίησή του με τη διάταξη του προηγούμενου εδαφίου, 
δεν επιστρέφονται. 

Άρθρο 5 

Τροποποίηση του άρθρου 14 του Ν. 2266/1994 

1. Η παράγραφος 20 του άρθρου 14 του Ν. 2266/1994 
(ΦΕΚ 218 Α'), όπως τροποποιήθηκε με την παράγραφο 
17ατου άρθρου 2του Ν. 2349/1995 (ΦΕΚ224 Α'), αντικα¬ 
θίσταται ως εξής: 

«20. Όταν εργαζόμενος στο Δημόσιο ή στον ευρύτερο 
δημόσιο τομέα, όπως αυτός προσδιορίζεται στην παρ. 1 
του άρθρου 14 του Ν. 2190/1994, αποβιώσει κατά και 
εξαιτίας της εκτελέσεως του υπηρεσιακού του καθήκο¬ 
ντος, τότε δύναται ένα μέλος της οικογένειας του θανό- 
ντος μέχρι πρώτου βαθμού συγγένειας με αυτόν, ή αδελ¬ 
φός ή αδελφή ή σύζυγός του, να διορίζεται στο Δημόσιο 
ή στον ευρύτερο δημόσιο τομέα σε κενή οργανική θέση 
ανάλογη των προσόντων που διαθέτει ο διοριζόμενος. Η 
αίτηση διορισμού πρέπει να υποβληθεί μέσα σε αποκλει¬ 
στική προθεσμία πέντε (5) ετών από την ημερομηνία του 
θανάτου, συνοδεύεται από αμετάκλητη δήλωση παραιτή- 
σεως των λοιπών δικαιούχων από το δικαίωμα και συνε¬ 
πάγεται, από την ημερομηνία διορισμού, την αυτοδίκαιη 
και αμετάκλητη παραίτηση του διοριζόμενου από τις οι¬ 
κονομικές απαιτήσεις του έναντι του φορέα στον οποίο 
παρείχε την εργασία του ή ήταν ασφαλισμένος ο θανών, 
καθώς και την αναστολή του συνταξιοδοτικού του δικαιώ¬ 
ματος.» 

2. Όσοι κατά την πρώτη εφαρμογή της παρ. 20 του άρ¬ 
θρου 14 του Ν. 2266/1994 πληρούσαν τις προϋποθέσεις 
διορισμού που ορίζονται στο πρώτο εδάφιο αυτής, δύνα- 
ται να υποβάλουν αίτηση διορισμού εντός ενός (1) έτους 
από τη δημοσίευση του παρόντος νόμου ανεξάρτητα από 
το έτος που έχει επέλθει ο θάνατος. Οι υπαγόμενοι στις 
ρυθμίσεις της παρούσας παραγράφου δεν πρέπει να εί¬ 
χαν υπερβεί το καθοριζόμενο από τις ειδικές διατάξεις 
όριο ηλικίας για πρόσληψη κατά την έναρξη ισχύοςτου Ν. 
2266/1994. 

Άρθρο 6 

Ρυθμίσεις θεμάτων Γενικής Γραμματείας Ισότητας 

1. α) Σε κάθε υπηρεσιακό συμβούλιο των δημοσίων υπη¬ 
ρεσιών, των Ν.Π.Δ.Δ. και των Ο.Τ.Α., ο αριθμός των ορι- 
ζομένων από τη Διοίκηση μελών κάθε φύλου ανέρχεται σε 
ποσοστό ίσο τουλάχιστον με το 1/3 των οριζομένων, σύμ¬ 
φωνα με τις κείμενες διατάξεις, εφόσον στην οικεία υπη¬ 
ρεσία υπηρετεί επαρκής αριθμός υπαλλήλων που συγκε¬ 
ντρώνει τις νόμιμες προϋποθέσεις για ορισμό και εφόσον 
τα μέλη που ορίζονται είναι πάνω από ένα (1). 

Τυχόν δεκαδικός αριθμός στρογγυλοποιείται στην επό¬ 
μενη ακέραια μονάδα, εφόσον το κλάσμα είναι ίσο με μι¬ 
σό της μονάδας και άνω. 

β) Στις περιπτώσεις διορισμού ή υποδείξεως από το Δη¬ 
μόσιο, τα Ν.Π.Δ.Δ. και τους Ο.Τ.Α., μελών διοικητικών 
συμβουλίων ή άλλων συλλογικών οργάνων διοίκησης 
Ν.Π.Δ.Δ. ή Ν.Π.Ι.Δ., ο αριθμός των διοριζομένων ή υπο- 


δεικνυομένων προσώπων κάθε φύλου ανέρχεται σε πο¬ 
σοστό ίσο τουλάχιστον με το 1/3 των διοριζομένων ή υπο- 
δεικνυομένων σύμφωνα με τις κείμενες διατάξεις, εφό¬ 
σον τα μέλη που διορίζονται ή υποδεικνύονται είναι πάνω 
από ένα (1). 

Τ υχόν δεκαδικός αριθμός στρογγυλοποιείται στην επό¬ 
μενη ακέραιη μονάδα, εφόσον το κλάσμα είναι ίσο με μι¬ 
σό της μονάδας και άνω. 

Οι διατάξεις των περιπτώσεων α' και β' εφαρμόζονται 
στα υπηρεσιακά συμβούλια, στα διοικητικά συμβούλια 
και στα συλλογικά όργανα διοίκησης που συγκροτούνται 
μετά την έναρξη ισχύος του παρόντος νόμου. 

2. Σε κάθε Περιφέρεια συγκροτείται με απόφαση του 
Γενικού Γραμματέα, Περιφερειακή Επιτροπή Ισότητας 
που αποτελείται από: α) τον Γ ενικό Γ ραμματέα της Περι¬ 
φέρειας, ως Πρόεδρο, β) δύο εκπροσώπους της Γενικής 
Γ ραμματείας Ισότητας του Υπουργείου Εσωτερικών, Δη¬ 
μόσιας Διοίκησης και Αποκέντρωσης, γ) έναν εκπρόσωπο 
της Ένωσης Νομαρχιακών Αυτοδιοικήσεων Ελλάδας 
(Ε.Ν.Α.Ε.) και δ) έναν εκπρόσωπο της Κεντρικής Ένωσης 
Δήμων και Κοινοτήτων Ελλάδας (Κ.Ε.Δ.Κ.Ε.). Οι εκπρό¬ 
σωποι της Γ ενικής Γ ραμματείας Ισότητας και τα μέλη που 
υποδεικνύονται από την Ε.Ν.Α.Ε. και την Κ.Ε.Δ.Κ.Ε., ορί¬ 
ζονται με τους αναπληρωτές τους για διετή θητεία. Χρέη 
Γ ραμματέα της Περιφερειακής Επιτροπής Ισότητας εκτε- 
λεί υπάλληλος της Περιφέρειας, ο οποίος ορίζεται από 
τον Γ ενικό Γ ραμματέα της Περιφέρειας. 

3. Η Περιφερειακή Επιτροπή Ισότητας διατυπώνει προ¬ 
τάσεις και εισηγείται προς τα αρμόδια όργανα της Περι¬ 
φέρειας, καθώς και στη Γενική Γραμματεία Ισότητας του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης τη λήψη των αναγκαίων μέτρων για την προώ¬ 
θηση και κατοχύρωση της ισότητας των δύο φύλων σε 
όλους τους τομείς. Διοργανώνει εκδηλώσεις, ελεύθερες 
συζητήσεις, συνέδρια και επιμορφωτικά προγράμματα, 
με στόχο την ισότητα των δύο φύλων στην Περιφέρεια. 
Καταγράφει σε περιφερειακό επίπεδο τις δομές και τους 
φορείς που προωθούν θέματα Ισότητας των δύο φύλων 
και προωθεί τη διασύνδεση και το συντονισμό των Ο.Τ.Α., 
των μη κυβερνητικών οργανώσεων και των κοινωνικών 
φορέων της Περιφέρειας σε θέματα Ισότητας των δύο 
φύλων. Εισηγείται προς το Περιφερειακό Συμβούλιο της 
Περιφέρειας την ένταξη έργων στις Σ.Α.Ε.Π. με αντικεί¬ 
μενο την κατοχύρωση των ίσων ευκαιριών και για τα δύο 
φύλα, καθώς και την ενημέρωση και πληροφόρηση των 
πολιτών της Περιφέρειας σε θέματα που αφορούν την 
Ισότητα των δύο φύλων. 

4. Μεαπόφασητου Υπουργού Εσωτερικών, Δημόσιας Δι¬ 
οίκησης και Αποκέντρωσης καθορίζεται ο τρόπος λειτουρ¬ 
γίας των Περιφερειακών Επιτροπών Ισότητας, μπορεί να 
εξειδικεύονται οι αρμοδιότητες της προηγούμενης παρα¬ 
γράφου και να ρυθμίζεται κάθε λεπτομέρεια εφαρμογής 
των παραγράφων 2 έως και 4 του παρόντος άρθρου. 

Με κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης και Οικονομικών καθο¬ 
ρίζεται η αποζημίωση των μελών. 

Άρθρο 7 

Θέματα εποπτείας Ο.Τ.Α. 

1. Οι διατάξεις των παραγράφων 4, 5, 6 και 7 του άρ¬ 
θρου 18 του Ν. 2218/1994, όπως τροποποιήθηκαν και 
ισχύουν, αντικαθίστανται ως εξής: 

«4. Σε κάθε Περιφέρεια συνιστάται τουλάχιστον μία τρι¬ 
μελής επιτροπή που αποτελείται από: 

α. Ένα μέλοςτου Νομικού Συμβουλίου του Κράτους, ως 
πρόεδρο, που ορίζεται με τον αναπληρωτή του, από τον 
Πρόεδρο του Νομικού Συμβουλίου του Κράτους. 

β. Δύο μόνιμους υπαλλήλους της Γενικής Γραμματείας 
Περιφέρειας, κατηγορίας ΠΕ, με βαθμό τουλάχιστον α' 
που ορίζονται με τους αναπληρωτές τους από τον Γ ενικό 
Γ ραμματέα Περιφέρειας. 

5. Οι επιτροπές συγκροτούνται με απόφαση του Γενι¬ 
κού Γραμματέα της Περιφέρειας. Καθήκοντα γραμματέα 
της επιτροπής ασκεί υπάλληλος της Περιφέρειας, που 
ορίζεται με τον αναπληρωτή του με την απόφαση συ¬ 
γκρότησης της επιτροπής. Ο εισηγητής ορίζεται με πρά¬ 
ξη του προέδρου της επιτροπής. Με την απόφαση συ¬ 
γκρότησης της επιτροπής ορίζεται και η έδρα της. Σε πε¬ 
ρίπτωση που στην ίδια Περιφέρεια συνιστώνται περισσό¬ 
τερες από μια (1) τριμελείς επιτροπές η τοπική 
αρμοδιότητα καθεμιάς καθορίζεται με απόφαση του Γενι¬ 
κού Γ ραμματέα Περιφέρειας. 

6. Η επιτροπή συνέρχεται τακτικά τουλάχιστον δύο (2) 
φορές το μήνα και σε έκτακτες συνεδριάσεις όταν το κρί¬ 
νει ο πρόεδρος. Στον πρόεδρο, τα μέλη και το γραμματέα 
της επιτροπής καταβάλλεται ειδική αποζημίωση, η οποία 
καθορίζεται με κοινή απόφαση των Υπουργών Εσωτερι¬ 
κών, Δημόσιας Διοίκησης και Αποκέντρωσης και Οικονο¬ 
μικών, κατά παρέκκλιση του άρθρου 19 του Ν. 2470/1997. 

7. Στις αρχές κάθε έτους, ο πρόεδρος κάθε επιτροπής 
συντάσσει ετήσια αναλυτική έκθεση για τη δράση της επι¬ 
τροπής κατά το προηγούμενο έτος και τις διαπιστώσεις 
του από την εκδίκαση των προσφυγών και παραπομπών, 
την οποία υποβάλλει στο Υπουργείο Εσωτερικών, Δημό¬ 
σιας Διοίκησης και Αποκέντρωσης. 

Με απόφαση του Υπουργού Εσωτερικών, Δημόσιας Δι¬ 
οίκησης και Αποκέντρωσης καθορίζονται τα θέματα που 
αφορούν τον κανονισμό λειτουργίας της επιτροπής.» 

2. Η παρ. 13 του άρθρου 18 του Ν. 2218/1994 αντικαθί¬ 
σταται ως εξής: 

«13. Κατά των, κατά τα ανωτέρω, αποφάσεων της επι¬ 
τροπής που προβλέπονται στην παρ. 4 και των αποφάσε¬ 
ων του Γ ενικού Γ ραμματέα της Περιφέρειας που αναφέ- 
ρονται στην παρ. 12, δεν χωρεί προσφυγή για παράβαση 
νόμου ενώπιον του καθ’ ύλην αρμόδιου Υπουργού.» 

3. Οι παράγραφοι 4 και 5 του άρθρου 47 του Ν. 2218/ 
1994 καταργούνται και η παρ. 6 αναριθμείται σε παρ. 4. 

4. α. Στο άρθρο 107 του Π.Δ. 30/1996 (ΦΕΚ 21 Α') προ¬ 
στίθεται παρ. 8, που έχει ως εξής: 

«8. Μετά από αιτιολογημένη εισήγηση της αρμόδιας 
Νομαρχιακής Επιτροπής και απόφαση του Προέδρου του 
Νομικού Συμβουλίου του Κράτους είναι δυνατή η ανάθε¬ 
ση της δικαστικής εκπροσώπησης της αντίστοιχης Νο¬ 
μαρχιακής Αυτοδιοίκησης και ο χειρισμός συγκεκριμένης 
δικαστικής υπόθεσης, στο Νομικό Συμβούλιο του Κρά¬ 
τους, προς διεξαγωγή τους από το δικαστικό γραφείο του 
που λειτουργεί στην ίδια Νομαρχιακή Αυτοδιοίκηση. Η 
διεξαγωγή των υποθέσεων των Νομαρχιακών Αυτοδιοι¬ 
κήσεων, οι οποίες έχουν ανατεθεί στα δικαστικά γραφεία 
του Νομικού Συμβουλίου του Κράτους, δυνάμει της δια- 
τάξεωςτηςπαρ. 11 του άρθρου 31 του Ν. 2218/1994 (ΦΕΚ 
90 Α'), όπως αυτή προστέθηκε με την παρ. 1 ατού άρθρου 
20 του Ν. 2344/1995 (ΦΕΚ 212 Α'), συνεχίζεται μέχρι την 
ολοκληρωτική εκκαθάριση των υποθέσεων αυτών.» 

β. Η ισχύς της διάταξης της παραγράφου 8 του άρθρου 


107τουπ.δ. 30/1996 όπως προστέθηκε με το εδάφιο, αρ¬ 
χίζει από 16.9.2000. 

γ. Η παρ. 11 του άρθρου 31 του Ν. 2218/1994 (ΦΕΚ 90 
Α'), όπως προστέθηκε με την παρ. Ια του άρθρου 20 του 
Ν. 2344/1995 (ΦΕΚ 212 Α'), καταργείται. Η ισχύς της πα¬ 
ρούσας διάταξης αρχίζει την 16.9.2000. 

5. α. Το άρθρο 225του Π.Δ. 410/1995 αντικαθίσταται ως 
εξής: 

«Άρθρο 225 
Υποβολή στοιχείων 

1. Οι Ο.Τ.Α. α' βαθμίδας υποβάλλουν στο Υπουργείο 
Εσωτερικών, Δημόσιας Διοίκησης και Αποκέντρωσης 
στοιχεία για το προσωπικό τους, τακτικό και έκτακτο και 
για την οικονομική τους κατάσταση και διαχείριση, καθώς 
και όμοια στοιχεία για τα νομικά πρόσωπα δημοσίου δι¬ 
καίου και τις πάσης φύσεως επιχειρήσεις τους, με σκοπό 
τη δημιουργία Βάσης Δεδομένων για το σύνολο της Τοπι¬ 
κής Αυτοδιοίκησης α' βαθμίδας. 

Ο τύπος, το περιεχόμενο των στοιχείων, ο χρόνος και 
τρόπος υποβολής τους, καθώς και κάθε άλλη αναγκαία 
λεπτομέρεια καθορίζονται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης. 

Με όμοια απόφαση καθορίζονται δείκτες αξιολόγησης 
της οικονομικής διαχείρισης των ανωτέρω φορέων. 

2. Η μη παροχή ή η καθυστέρηση παροχής των στοιχεί¬ 
ων τιμωρείται με πρόστιμο που επιβάλλεται με απόφαση 
του Υπουργού Εσωτερικών, Δημόσιας Διοίκησης και Απο¬ 
κέντρωσης, σε βάρος του Οργανισμού Τοπικής Αυτοδιοί¬ 
κησης, το οποίο ανέρχεται από 5% μέχρι 15% των Κ.Α.Π., 
του άρθρου 25 του Ν. 1828/1989 ανάλογα με τη συχνότη¬ 
τα και τη βαρύτητα της παράβασης, το οποίο παρακρα- 
τείται κατά την κατανομή των Κ.Α.Π. του επομένου έτους, 
στον οικείο Ο.Τ.Α., συνιστά δε παράβαση υπηρεσιακού 
καθήκοντος, η οποία τιμωρείται ποινικώς και πειθαρχι- 
κώς, σύμφωνα με τις κείμενες διατάξεις.» 

β. Στο π.δ. 30/1996 (ΦΕΚ 21 Α') προστίθεται άρθρο 70α 
που έχει ως εξής: 

« Άρθρο 70α 
Υποβολή στοιχείων 

1. Οι Ο.Τ.Α. β' βαθμίδας υποβάλλουν στο Υπουργείο 
Εσωτερικών, Δημόσιας Διοίκησης και Αποκέντρωσης 
στοιχεία για το προσωπικό τους, τακτικό και έκτακτο και 
για την οικονομική τους κατάσταση και διαχείριση, καθώς 
και όμοια στοιχεία για τα νομικά πρόσωπα δημοσίου δι¬ 
καίου και τις πάσης φύσεως επιχειρήσεις τους, με σκοπό 
τη δημιουργία Βάσης Δεδομένων για το σύνολο της Τοπι¬ 
κής Αυτοδιοίκησης β' βαθμίδας. 

Ο τύπος, το περιεχόμενό τους, ο χρόνος και τρόπος 
υποβολής τους, καθώς και κάθε άλλη αναγκαία λεπτομέ¬ 
ρεια καθορίζονται με απόφαση του Υπουργού Εσωτερι¬ 
κών, Δημόσιας Διοίκησης και Αποκέντρωσης. 

Με όμοια απόφαση καθορίζονται δείκτες αξιολόγησης 
της οικονομικής διαχείρισης των ανωτέρω φορέων. 

2. Η μη παροχή ή η καθυστέρηση παροχής των στοιχεί¬ 
ων τιμωρείται με πρόστιμο που επιβάλλεται με απόφαση 
του Υπουργού Εσωτερικών, Δημόσιας Διοίκησης και Απο¬ 
κέντρωσης, σε βάρος του Οργανισμού Τοπικής Αυτοδιοί¬ 
κησης, το οποίο ανέρχεται από 5% μέχρι 15% των Κ.Α.Π., 
του άρθρου 2 του Ν. 2672/1998 (ΦΕΚ 290 Α') ανάλογα με 
τη συχνότητα και τη βαρύτητα της παράβασης, το οποίο 

παρακρατείται κατά την κατανομή των Κ.Α.Π. του επομέ¬ 
νου έτους, στον οικείο Ο.Τ.Α. β' βαθμίδας σύμφωνα με την 
παρ. 3 του άρθρου 3 του Ν. 2672/1998, συνιστά δε παρά¬ 
βαση υπηρεσιακού καθήκοντος, η οποία τιμωρείται ποινι- 
κώς καιπειθαρχικώς, σύμφωνα με τις κείμενες διατάξεις.» 

Άρθρο 8 

Θέματα λειτουργίας Ο.Τ.Α. 

1. Στην παρ. 8 του άρθρου 118 του Π.Δ. 410/1995 προ¬ 
στίθεται εδάφιο, που έχει ως εξής: 

«Στον υπάλληλο του δήμου ή το δημόσιο υπάλληλο που 
ασκεί τα καθήκοντα του Δημάρχου καταβάλλεται, πέραν 
των αποδοχών της θέσης από την οποία προέρχεται, το 
ήμισυ των εξόδων παραστάσεως που προβλέπονται για 
την οικεία θέση του Δημάρχου και για όσο χρόνο ασκεί τα 
καθήκοντα αυτά.» 

2. Στην παρ. 7 του άρθρου 206 του Π.Δ. 410/1995 προ¬ 
στίθενται εδάφια ως εξής: 

« Η αναπροσαρμογή της εισφοράς δήμωνή κοινοτήτων, 
οι οποίοι είναι μέλη συνδέσμου, γίνεται με απόφαση του 
διοικητικού συμβουλίου του συνδέσμου που λαμβάνεται 
με πλειοψηφία των 3/5 του συνόλου των μελών του η 
οποία εγκρίνεται με απόφαση του Υπουργού Εσωτερι¬ 
κών, Δημόσιας Διοίκησης και Αποκέντρωσης. Η πληρωμή 
των εισφορών αυτών γίνεται χωρίς να απαιτείται η προη¬ 
γούμενη έκδοση χρηματικού εντάλματος, από τους δη¬ 
μοτικούς και κοινοτικούς ταμίες στην αρχή του οικονομι¬ 
κού έτους.» 

3. Προστίθεται παρ. 5 στο άρθρο 285 του Π.Δ. 410/1995 
ως εξής: 

«5. Αν δήμος ή κοινότητα ή δήμοι και κοινότητες, που 
αναφέρονται στην παρ. 2 του άρθρου 277, υπάγονται σε 
διαφορετικούς νομούς της ίδιας Περιφέρειας ή σε δια¬ 
φορετικές Περιφέρειες, για τη σύσταση των επιχειρήσε¬ 
ων αυτών, εκδίδεται είτε πράξη του Γενικού Γραμματέα 
Περιφέρειας, είτε κοινή πράξη των οικείων Γενικών Γραμ- 
ματέωντων Περιφερειών, στις οποίες υπάγονται οι ενδια¬ 
φερόμενοι δήμοι και κοινότητες. Το ίδιο ισχύει και για τη 
συμμετοχήτους σε υφιστάμενες δημοτικές και κοινοτικές 
επιχειρήσεις που υπάγονται σε διαφορετικούς νομούς 
της ίδιας Περιφέρειας ή σε διαφορετικές Περιφέρειες, 
καθώς και για τροποποίηση του καταστατικού των επιχει¬ 
ρήσεων.» 

4. Στηνπαρ. 3του άρθρου 298του Π.Δ. 410/1995, όπως 
αντικαταστάθηκε με το άρθρο 25 παρ. 3 του Ν. 2738/ 
1999, οι λέξεις «η παραπάνω άδεια» αντικαθίστανται από 
τις λέξεις «η ειδική άδεια του άρθρου αυτού». 

5. Το τελευταίο εδάφιο της παρ. 3 του άρθρου 1 του Ν. 
1069/1980 (ΦΕΚ 191 Α') αντικαθίσταται ως εξής: 

«Η απόφαση για σύσταση της επιχείρησης ή μετατρο¬ 
πής συνδέσμου σε επιχείρηση εγκρίνεται με πράξη του 
Γενικού Γραμματέα της Περιφέρειας, που δημοσιεύεται 
στην Εφημερίδα της Κυβερνήσεως.» 

6. Στηνπαρ. 1 του άρθρου 2του Ν. 1069/1980, όπως συ¬ 
μπληρώθηκε με την παρ. 7 του άρθρου 57 του Ν. 
2218/1994, αντί της φράσης «οι οποίες εγκρίνονται με 
προεδρικό διάταγμα το οποίο εκδίδεται με πρόταση του 
Υπουργού Εσωτερικών» αντικαθίσταται με την φράση «οι 
οποίες εγκρίνονται με απόφαση του Γενικού Γραμματέα 
της Περιφέρειας που δημοσιεύεται στην Εφημερίδα της 
Κυβερνήσεως,» και η φράση «Με το ίδιο διάταγμα» αντι¬ 
καθίσταται με τη φράση «Με την ίδια απόφαση». 


7. Στο άρθρο 2 του Ν. 1069/1980, η παρ. 2 αντικαθίστα¬ 
ται και προστίθεται παρ. 3 ως εξής: 

«2. Η περιοχή αρμοδιότητας συνιστώμενης επιχείρη¬ 
σης δήμου ή κοινότητας μπορεί να επεκτείνεται: 

α) στις εδαφικές περιφέρειες όμορων δημοτικών ή κοι¬ 
νοτικών διαμερισμάτωντου Ν. 2539/1997του ίδιου δήμου 
ή κοινότητας ή τμημάτων αυτών μετά από απόφαση του 
δημοτικού ή κοινοτικού συμβουλίου, η οποία εγκρίνεται 
με πράξη του Γενικού Γραμματέα της Περιφέρειας που 
δημοσιεύεται στην Εφημερίδα της Κυβερνήσεως, 

β) στις εδαφικές περιφέρειες όμορων δήμων ή κοινοτή¬ 
των ή δημοτικών ή κοινοτικών διαμερισμάτων ή τμημάτων 
αυτών μετά από σύμφωνη γνώμη των οικείων δημοτικών 
ή κοινοτικών συμβουλίων με απόφαση του διοικητικού 
συμβουλίου, η οποία εγκρίνεται με πράξη του Γενικού 
Γραμματέα της Περιφέρειας, που δημοσιεύεται στην 
Εφημερίδα της Κυβερνήσεως. Στην περίπτωση που οι 
όμοροι δήμοι ή κοινότητες ή τα όμορα δημοτικά ή κοινο¬ 
τικά διαμερίσματα υπάγονται σε όμορους δήμους ή κοι¬ 
νότητες διαφορετικών Περιφερειών η σχετική απόφαση 
εγκρίνεται με πράξη των Γενικών Γραμματέων των οικεί¬ 
ων Περιφερειών, που δημοσιεύεται στην εφημερίδα της 
Κυβερνήσεως. 

3. Οι Δήμοι και οι Κοινότητες νησιών που γειτνιάζουν θε¬ 
ωρούνται όμοροι για την εφαρμογή των διατάξεων της 
προηγούμενης παραγράφου.» 

8. Το τελευταίο εδάφιο της παρ. 2 του άρθρου 3 του Ν. 
1069/1980 αντικαθίσταται ως εξής: 

«Σε περίπτωση συμμετοχής στην επιχείρηση άλλου δή¬ 
μου ή κοινότητας ο αριθμός των αντιπροσώπων αυτών 
στο Διοικητικό Συμβούλιο της Επιχείρησης ορίζεται με 
την κατά την παρ. 2 περ. β) του άρθρου 2 του παρόντος 
εκδιδόμενη πράξη του Γενικού Γραμματέα της Περιφέ¬ 
ρειας.» 

9. Η παρ. 7 του άρθρου 3 του Ν. 1069/1980 αντικαθί¬ 
σταται ως εξής: 

«7. Στον Πρόεδρο του Διοικητικού Συμβουλίου στην πε¬ 
ρίπτωση που δεν είναι Δήμαρχος μπορεί να καταβάλλεται 
για τις παρεχόμενες στην επιχείρηση υπηρεσίες του απο¬ 
ζημίωση καθοριζόμενη με απόφαση του Γ ενικού Γ ραμμα¬ 
τέα της Περιφέρειας μετά από πρόταση του Διοικητικού 
Συμβουλίου της Επιχείρησης, που δεν μπορεί να υπερ¬ 
βαίνει το 50% του ποσού των εξόδων παράστασης που ει¬ 
σπράττει ο Δήμαρχος του οικείου δήμου ή αν πρόκειται 
για κοινοτική επιχείρηση το 50% των εξόδων παράστασης 
του Προέδρου της οικείας κοινότητας. Σε περίπτωση 
απουσίας του Προέδρου του Διοικητικού Συμβουλίου λό¬ 
γω ασθένειας ή άδειας πέραν του μηνάς, η αποζημίωση 
αυτή καταβάλλεται εξ ημισείας σε αυτόν και τον αναπλη¬ 
ρωτή του. Κατά τον ίδιο τρόπο στον Πρόεδρο, τα μέλη και 
τον Γραμματέα του Διοικητικού Συμβουλίου, μπορεί να 
παρέχεται, για τη συμμετοχή τους στις συνεδριάσεις αυ¬ 
τού, αποζημίωση. 

Η αποζημίωσητου Προέδρου, των μελών, του εισηγητή 
και γραμματέα του Δ.Σ. της επιχείρησης καθορίζεται με 
απόφαση του Γενικού Γ ραμματέα της Περιφέρειας μετά 
από πρόταση του Διοικητικού Συμβουλίου της Επιχείρη¬ 
σης και δεν μπορεί να υπερβαίνει το ύψος του ποσού που 
εισπράττουν τα μέλη του δημοτικού ή κοινοτικού συμ¬ 
βουλίου του οικείου δήμου ή κοινότητας ως αποζημίωση 
για τη συμμετοχή τους στις συνεδριάσεις του δημοτικού 
ή κοινοτικού συμβουλίου. 

Με όμοια απόφαση, που εκδίδεται μετά από εισήγηση 

του Διοικητικού Συμβουλίου, μπορεί να ορίζεται ότι ένα 
από τα μέλη του έχει πλήρη απασχόληση με αμοιβή στην 
επιχείρηση και να καθορίζονται οι αρμοδιότητές του και 
το ύψος της αμοιβής του.» 

Άρθρο 9 

Αποσπάσεις Δικαστικών Λειτουργών και μελών 
του κύριου προσωπικού του Νομικού Συμβουλίου 
του Κράτους 

1. Η παράγραφος 7 του άρθρου 51 του Κώδικα Οργανι¬ 
σμού Δικαστηρίων και Κατάστασης Δικαστικών Λειτουρ¬ 
γών (Ν. 1756/1988, ΦΕΚ 35 Α'), όπως προστέθηκε με το άρ¬ 
θρο 11 παρ. 4του Ν. 2145/1993, αντικαθίσταται ως εξής: 

«7. Δικαστικοί λειτουργοί είναι δυνατό να αποσπώνται 
και να αναλαμβάνουν καθήκοντα στη Μόνιμη Ελληνική 
Αντιπροσωπεία της Ευρωπαϊκής Ένωσης στις Βρυξέλ¬ 
λες, καθώς και στο Συμβούλιο της Ευρώπης και στη Γραμ- 
ματεία και τη Διεύθυνση Εκτέλεσης των αποφάσεων του 
Ευρωπαϊκού Δικαστηρίου Ανθρωπίνων Δικαιωμάτων στο 
Στρασβούργο, με κοινή απόφαση των Υπουργών Εξωτε¬ 
ρικών και Δικαιοσύνης, που εκδίδεται ύστερα από σύμ¬ 
φωνη γνώμη του οικείου Ανώτατου Δικαστικού Συμβουλί¬ 
ου. Η απόσπαση γίνεται για εκτέλεση ειδικής υπηρεσίας 
και δεν είναι δυνατό να υπερβεί την τριετία.» 

2. Οι προβλεπόμενες στην προηγούμενη παράγραφο 
του παρόντος άρθρου αποσπάσεις επιτρέπονται και για 
το κύριο προσωπικό του Νομικού Συμβουλίου του Κρά¬ 
τους με κοινή απόφαση των Υπουργών Εξωτερικών και 
Οικονομικών, ύστερα από σύμφωνη γνώμη του οικείου 
Υπηρεσιακού Συμβουλίου. 

Άρθρο 10 

Ρυθμίσεις θεμάτων προσλήψεων 

Ι.α. Η παρ. 2του άρθρου 3του Ν. 2643/1998 (ΦΕΚ220 
Α') αντικαθίσταται ως εξής: 

«2. Με την προκήρυξη πλήρωσης θέσεων καθορίζεται 
κατά νομαρχιακή αυτοδιοίκηση, φορέα και κλάδο ή ειδι¬ 
κότητα, ο αριθμός των θέσεων που αντιστοιχούν στο πα¬ 
ραπάνω ποσοστό και πληρούνται από προστατευόμενα 
άτομα. Η προκήρυξη μετά τη δημοσίευσή της αποστέλ- 
λεται, με ευθύνη του φορέα που την εκδίδει, στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης, στις οικείες νομαρχιακές αυτοδιοικήσεις και στον 
Οργανισμό Απασχόλησης Εργατικού Δυναμικού 
(Ο.Α.Ε.Δ.).» 

β. Στηνπαρ. 3του άρθρου 3του Ν. 2643/1998, η φράση 
«Μετά την κοινοποίηση της απόφασης της προηγούμε¬ 
νης παραγράφου» αντικαθίσταται με τη φράση «Μετά τη 
λήψη της προκήρυξης της προηγούμενης παραγράφου». 

2. Η παρ. 1 του άρθρου 9 του Ν. 2790/2000 (ΦΕΚ 24 Α') 
αντικαθίσταται ως εξής: 

«1. Στηνπαρ. 6του άρθρου 14του Ν. 2190/1994, όπως 
αυτή συμπληρώθηκε με την παρ. 10 του άρθρου 1 του Ν. 
2527/1997 (ΦΕΚ 206 Α'), προστίθεται τρίτο εδάφιο που 
έχει ως εξής: 

«Οι διατάξεις του πρώτου εδαφίου της παρούσας πα¬ 
ραγράφου εφαρμόζονται με τα αντίστοιχα ποσοστά και 
για το σύνολο των ομογενών που αποκτούν την ελληνική 
ιθαγένεια σύμφωνα με τις διατάξεις του Ν. 2790/2000 
(ΦΕΚ 24 Α').» 

3. Στηνπαρ. 1 του άρθρου 8του Ν. 2190/1994, προστί¬ 
θεται περίπτωση ε', που έχει ως εξής: 


«ε) τον έλεγχο της νομιμότητας των διορισμών που διε- 
νεργούνται από τους φορείς κατά τις διατάξεις του άρ¬ 
θρου 18. 

Ο έλεγχος αυτός διενεργείται υποχρεωτικά σε δείγμα 
τουλάχιστον δέκα επί τοις εκατό (10%) του συνολικού 
αριθμού των διοριζομένων ανά φορέα. 

Εάν κατά τον έλεγχο διαπιστωθεί ότι δεν συντρέχουν οι 
προϋποθέσεις διορισμού ή δεν αποδεικνύονται τα κριτή¬ 
ρια βάσει των οποίων κατατάχθηκε σε σειρά διορισμού, 
στο χρόνο που ορίζεται στην προκήρυξη, ο διορισμός 
ανακαλείται υποχρεωτικά, με απόφαση του αρμόδιου ορ¬ 
γάνου, εφαρμοζομένων αναλογικώς και των πέντε τελευ¬ 
ταίων εδαφίων της παρ. 15 του άρθρου 21 του παρόντος 
νόμου, όπως προστέθηκαν με την παρ. 7 του άρθρου 5 
του Ν. 2527/1997.» 

4. Στο τέλος της παρ. 1 του άρθρου 16 του Ν. 2190/ 
1994, όπως συμπληρώθηκε με την παρ. 2 του άρθρου 2 
του Ν. 2527/1997, προστίθεται εδάφιο που έχει ως εξής: 

«Με την απόφαση έγκρισης πλήρωσης των θέσεων, κα¬ 
τά τα οριζόμενα στις οικείες διατάξεις, είναι δυνατόν να 
ορίζεται, εάν η προκήρυξη θα περιλαμβάνει έναν φορέα ή 
περισσότερους φορείς ή έναν κλάδο ή ειδικότητα περισ¬ 
σότερων φορέων ή θα είναι ενιαία για ομάδα ομοειδών νο¬ 
μικών προσώπων ή θα περιλαμβάνει τις θέσεις ενός ή πε¬ 
ρισσότερων φορέων σε μία ή περισσότερες νομαρχιακές 
αυτοδιοικήσεις.» 

5. Η παρ. 17 του άρθρου 18 του Ν. 2190/1994, όπως 
προστέθηκε με την παρ. 10α του άρθρου 20 του Ν. 
2738/1999, αντικαθίσταται ως εξής: 

«17. Τακτικοί υπάλληλοι του Δημοσίου, Ν.Π.Δ.Δ. και 
Ο.Τ.Α. α' και β'βαθμίδας, που διορίστηκαν με τις διατάξεις 
του παρόντος νόμου, δεν έχουν δικαίωμα να συμμετέχουν 
σε διαδικασία πλήρωσης θέσεωντων φορέωντου άρθρου 
Μπαρ. 1, με τις διατάξεις του ίδιου νόμου, πρινπαρέλθει 
πενταετία από την ημερομηνία διορισμού τους.» 

6. Στο άρθρο 18 του Ν. 2190/1994, όπως αντικαταστά- 
θηκε με το άρθρο 3του Ν. 2527/1997 και συμπληρώθηκε 
μετηνπαρ. ΙΟατου άρθρου 20του Ν. 2738/1999, προστί¬ 
θενται παρ. 18,19 και 20, που έχουν ως εξής: 

«18. Το προσωπικό των κατηγοριών ΠΕ και ΤΕ των εδα¬ 
φίων α' και β' της παρ. 1 του άρθρου 15 μπορεί, ύστερα 
από σχετικό αίτημα του φορέα και απόφαση του αρμόδι¬ 
ου οργάνου εγκρίσεως των προσλήψεων, να προσλαμβά¬ 
νεται με τη διαδικασία και σύμφωνα με τις διατάξεις του 
παρόντος άρθρου. 

19. Η κατάταξη των υποψηφίων στους πίνακες σειράς 
προτεραιότητας γίνεται με βάση τα στοιχεία που δηλώ¬ 
νουν στην αίτησή τους. Οι υποψήφιοι, που περιλαμβάνο¬ 
νται στους πίνακες διοριστέων, οφείλουν να προσκομί¬ 
σουν στο φορέα στον οποίο διορίζονται τα δικαιολογητι- 
κά που απαιτούνται για την απόδειξη της συνδρομής στο 
πρόσωπό τους των κριτηρίων και ιδιοτήτων που λήφθη- 
καν υπόψη, βάσει της αιτήσεώς τους, για τον καθορισμό 
της σειράς προτεραιότητάς τους. Τα δικαιολογητικά αυ¬ 
τά ορίζονται στην προκήρυξη και ελέγχονται από τον φο¬ 
ρέα που θα εκδώσει την πράξη διορισμού ή πρόσληψης. 
Ο υποψήφιος που δεν αποδεικνύειτο κριτήριο ή την ιδιό¬ 
τητα που επικαλέσθηκε στην αίτησή του και που χρησιμο¬ 
ποιήθηκε για την κατάταξή του στους πίνακες προτεραι¬ 
ότητας διαγράφεται από τον πίνακα διοριστέων, μετά από 
έγγραφη γνωστοποίηση του οικείου φορέα και διατίθεται 
για διορισμό ο επόμενος κατά τη σειρά του οικείου πίνα¬ 
κα, που δεν έχει ακόμη διατεθεί. 

20. Ο έλεγχος των δικαιολογητικών από το φορέα πρό¬ 
σληψης κατά τα οριζόμενα στην προηγούμενη παράγρα¬ 
φο διενεργείται μόνον εφόσον έχει εκδοθεί για κάθε συ¬ 
γκεκριμένη περίπτωση σχετική απόφαση του Υπουργού 
Εσωτερικών, Δημόσιας Διοίκησης και Αποκέντρωσης, η 
οποία κοινοποιείται στο Α.Σ.Ε.Π.» 

7. Στηνπαρ. 3του άρθρου 1 του Ν. 2527/1997 (ΦΕΚ206 
Α'), προστίθεται τελευταίο εδάφιο ως εξής: 

«Οι ρυθμίσεις της παρούσας παραγράφου ισχύουν και 
για α) τα νομικά πρόσωπα ιδιωτικού δικαίου της παρ. 1 του 
άρθρου 14 του Ν. 2190/1994 και για β) τα νομικά πρόσω¬ 
πα δημοσίου δικαίου της ίδιας παραγράφου, εφόσον δεν 
επιχορηγούνται τακτικώς από τον κρατικό προϋπολογι¬ 
σμό.» 

8. Το τέταρτο εδάφιο της παρ. 2 του άρθρου 24 του Ν. 
2716/1999 (ΦΕΚ 96 Α') αντικαθίσταται ως εξής: 

«Η προκήρυξη για την πρόσληψη του παραπάνω προ¬ 
σωπικού είναι πάντοτε ενιαία, για την πλήρωση των κενών 
θέσεων όλωντων νοσοκομείωντης ίδιας Περιφέρειας και 
εκδίδεται από το Γενικό Γραμματέα της Περιφέρειας. Η 
κατάρτιση του πίνακα κατάταξης των υποψηφίων σε σει¬ 
ρά προτεραιότητας γίνεται από τριμελή επιτροπή που συ¬ 
γκροτεί ο Γενικός Γραμματέας της Περιφέρειας και απο- 
τελείται από δύο τακτικούς υπαλλήλους της Περιφέρειας 
ή άλλων δημοσίων υπηρεσιών και έναν τακτικό υπάλληλο 
νοσοκομείου της έδρας της Περιφέρειας.» 

Άρθρο 11 
Λοιπές διατάξεις 

1. Οι Κρατικοί Παιδικοί και Κρατικοί Βρεφονηπιακοί 
Σταθμοί του Υπουργείου Υγείας και Πρόνοιας που λει¬ 
τουργούν με τις διατάξεις του από 2.11.1935 α.ν., καθώς 
και εκείνοι που μεταφέρονται στους δήμους και τις κοινό¬ 
τητες σύμφωνα με τις διατάξεις των άρθρων 42 του Ν. 
2218/1994 και 9 του Ν. 2503/1997, επιχορηγούνται υπο¬ 
χρεωτικά κάθε έτος απευθείας από τις οικείες Περιφέρει¬ 
ες από τις πιστώσεις που εγγράφονται για το σκοπό αυ¬ 
τόν στους προϋπολογισμούς τους. Η ισχύς της παρού¬ 
σας διάταξης αρχίζει από 1.1.2001. 

2. Οι διατάξεις του τελευταίου εδαφίου της παρ. 4 του 
άρθρου 3του Ν. 2503/1997 καταργούνται, απάτην έναρ¬ 
ξη ισχύος του ανωτέρω νόμου. Μετατάξεις υπαλλήλων 
που έχουν ολοκληρωθεί κατά την έναρξη ισχύος του πα¬ 
ρόντος νόμου δεν θίγονται. 

3. Στο τέλος της παρ. 5 του άρθρου 9 του Ν. 2703/1999 
προστίθεται εδάφιο ως εξής: 

«Οι εισφορές για την κατοχύ ρωση του συνταξιοδοτικού 
δικαιώματος των νομαρχών από την 1η Ιανουάριου 1995 
μέχρι την έναρξη ισχύος του παρόντος νόμου καταβάλ¬ 
λονται από τους Κεντρικούς Αυτοτελείς Πόρους με από¬ 
φαση του Υπουργού Εσωτερικών, Δημόσιας Διοίκησης 
και Αποκέντρωσης.» 

4. α. Οι προθεσμίες των παραγράφων Ια και 1β και η 
αποκλειστική προθεσμία της παρ. 4του άρθρου 17του Ν. 
2744/1999 (ΦΕΚ 222 Α') παρατείνονται από τότε που έλη¬ 
ξαν, μέχρι την 31η Δεκεμβρίου 2000. 

β. Στις διατάξεις του άρθρου 17 του Ν. 2744/1999 υπά¬ 
γονται και 

αα. οι υποχρεώσεις από οποιαδήποτε αιτία, εφόσον 
έχουν επιδικαστεί με τελεσίδικη δικαστική απόφαση, 

ββ. οι πάσης φύσεως υποχρεώσεις από οφειλές προς 
εργαζομένους, 


γγ. όλες οι υποχρεώσεις, που αναφέρονται στο άρθρο 
17, συμπεριλαμβανομένων και των υπό στοιχ. αα' και ββ' 
της παρούσας παραγράφου, που κατέστησαν ή θα κατα¬ 
στούν ληξιπρόθεσμες μέχρι 31.12.2000, υπό την προϋπό¬ 
θεση ότι αυτές θα αφορούν το προ της 31.12.1998 χρονι¬ 
κό διάστημα. 

γ. Τα ποσοστά από 10% και 20% που προβλέπονται στην 
παρ. 8 του άρθρου 17 του Ν. 2744/1999, υπό στοιχεία α' 
και β' αντικαθίστανται σε 5% και 10% αντίστοιχα. 

δ. Το τελευταίο εδάφιο της παρ. 9του άρθρου 17του Ν. 
2744/1999 αντικαθίσταται ως εξής: 

«Ως τακτικά έσοδα λαμβάνονται υπόψη τα πραγματο- 
ποιηθέντατου οικονομικού έτους 1999του οικείου δήμου 
ή κοινότητας.» 

5. Παρέχεται προθεσμία ενός έτους από την έναρξη 
ισχύος του παρόντος προκειμένου οι δικαιούχοι άστεγοι 
και οικονομικά αδύναμοι δημότες να ανεγείρουν οικοδο¬ 
μή στα οικόπεδα που παραχωρήθηκαν από δήμους ή κοι¬ 
νότητες σύμφωνα με την παρ. 2 του άρθρου 249 του π.δ. 
410/1995. 

6. α. Οι πόροι του Ειδικού Προγράμματος Τοπικής Αυ¬ 
τοδιοίκησης (Ε.Π.Τ.Α.) της παρ. 4 του άρθρου 13 του Ν. 
2539/1997 (ΦΕΚ 244 Α'), όπως τροποποιήθηκε με την 
παρ. 15του άρθρου 9του Ν. 2623/1998 (ΦΕΚ 139 Α'), κα¬ 
τατίθενται στο Ταμείο Παρακαταθηκών και Δανείων σε ει¬ 
δικό λογαριασμό με τίτλο «Πόροι του Ε.Π.Τ.Α.». 

Όμοιος λογαριασμός δημιουργείται σε όλα τα Περιφε¬ 
ρειακά Ταμεία Ανάπτυξης στα οποία μεταβιβάζονται οι πι¬ 
στώσεις του λογαριασμού του προηγούμενου εδαφίου 
για τη χρηματοδότηση έργων του Ε.Π.Τ.Α. ανά Περιφέ¬ 
ρεια. 

Ο τρόπος πίστωσης του ανωτέρω λογαριασμού, μετα¬ 
βίβασης των πιστώσεων στα Περιφερειακά Ταμεία Ανά¬ 
πτυξης, χρηματοδότησης των έργων του Ε.Π.Τ.Α. και γε¬ 
νικά της διαχείρισης των λογαριασμών αυτών καθορίζε¬ 
ται με απόφαση που εκδίδεται σύμφωνα με την παρ. 9 του 
άρθρου 13 του Ν. 2539/1997. 

Η κατανομή των πόρων του λογαριασμού αυτού στις 
Περιφέρειες γίνεται με απόφαση του Υπουργού Εσωτερι¬ 
κών, Δημόσιας Διοίκησης και Αποκέντρωσης. 

Μέχρι την έκδοση της πιο πάνω απόφασης η χρηματο¬ 
δότηση των έργων του Ε.Π.Τ.Α. γίνεται σύμφωνα με τις 
ισχύουσες μέχρι 31.12.1997 διατάξεις. 

β. Το πρώτο εδάφιο της παρ. 5 του άρθρου 13 του Ν. 
2539/1997, όπως αντικαταστάθηκε με την παρ. 2 του άρ¬ 
θρου 31 του Ν. 2685/1999 (ΦΕΚ 35 Α') και την παρ. 9του 
άρθρου 29του Ν. 2738/1999 (ΦΕΚ 180 Α'), καταργείται. 

7. Γ ιατον ορισμό εισηγητών και των αναπληρωτώντους 
στα πρωτοβάθμια Υπηρεσιακά Συμβούλια των Νομαρχια¬ 
κών Αυτοδιοικήσεων εφαρμόζονται οι διατάξεις της παρ. 
3του άρθρου 163του Ν. 2683/1999. 

Αποφάσεις Υπηρεσιακών Συμβουλίων Νομαρχιακών 
Αυτοδιοικήσεων που οι εισηγητές ορίσθηκαν σύμφωνα με 
τις διατάξεις της παρ. 38 του άρθρου 15 του Ν. 
2503/1997, δεν πάσχουν ακυρότητα για το λόγο αυτόν. 

8. Η προθεσμία που προβλέπεται στην παρ. 1 του άρ¬ 
θρου 106 του Ν. 2362/1995 (ΦΕΚ 247 Α'), όπως παρατά- 
θηκε με την παρ. 11 του άρθρου 11 του Ν. 2503/1997 και 
τηνπαρ. 9του άρθρου 25του Ν. 2738/1999, παρατείνεται 
μέχρι την 31.12.2001. 

9. Η προθεσμία της παρ. 16 του άρθρου 9 του Ν. 2623/ 
1998 (ΦΕΚ 139 Α') παρατείνεται μέχριτην31.12.2001. 

10. Με απόφαση του οικείου δημοτικού ή κοινοτικού 

συμβουλίου μπορούν να διαγράφονται τέλη καιπρόστιμα 
που βεβαιώθηκαν σε βάρος τυφλών ατόμων για καταλή¬ 
ψεις κοινόχρηστων δημοτικών και κοινοτικών χώρων 
προς το σκοπό πώλησης των ειδών τους. Η διαγραφή γί¬ 
νεται ύστερα από αίτηση των ενδιαφερομένων που υπο¬ 
βάλλεται στον οικείο δήμο ή κοινότητα μέσα σε προθε¬ 
σμία τριών (3) μηνών από την έναρξη της ισχύος του πα¬ 
ρόντος νόμου. 

11. Το τρίτο εδάφιο της παρ. 2 του άρθρου 28 του Ν. 
2738/1999 αντικαθίσταται ως εξής: 

«Ο αριθμός των μελώντου διοικητικού συμβουλίου των 
ανωτέρω νομικών προσώπων δημοσίου δικαίου ορίζεται 
σε επτά (7) στην περίπτωση που η γεωγραφική περιοχή 
ευθύνης του δημοτικού λιμενικού ταμείου εκτείνεται στα 
όρια μέχρι τριών δήμων και σε ένδεκα (11) σε περισσότε¬ 
ρους των τριών δήμων, μεταξύ των οποίων περιλαμβάνε¬ 
ται πάντοτε ο προϊστάμενος της λιμενικής αρχής της 
έδρας του δημοτικού λιμενικού ταμείου.» 

12. Στην παρ. 2 του άρθρου 28 του Ν. 2738/1999 προ¬ 
στίθεται τελευταίο εδάφιο που έχει ως εξής: 

«Στην περίπτωση κατά την οποία το συνιστώμενο δημο¬ 
τικό νομικό πρόσωπο δημοσίου δικαίου εκτείνεται σε γε¬ 
ωγραφική περιοχή, η οποία περιλαμβάνει και λιμάνια που 
βρίσκονται εκτός των διοικητικών ορίων του Ο.Τ.Α., που 
καθορίζεται ως έδρα του, τότε αποκτά διαδημοτικό χα¬ 
ρακτήρα.» 

13. Η παρ. 4 του άρθρου 28 του Ν. 2738/1999 αντικαθί¬ 
σταται ως εξής: 

«Αν η γεωγραφική περιοχή ευθύνης του Δημοτικού Λι¬ 
μενικού Ταμείου εκτείνεται και σε λιμάνια που βρίσκονται 
εκτός των διοικητικών ορίωντου δήμου της έδρας του Τα- 
μείου, μετέχει στο διοικητικό συμβούλιο του συνιστώμε- 
νου Δημοτικού Λιμενικού Ταμείου και ένας εκπρόσωπος 
από κάθε δήμο ή κοινότητα στην περιφέρεια του οποίου 
βρίσκεται το αντίστοιχο λιμάνι. Το σύνολο των εκπροσώ¬ 
πων αυτών αποτελεί πάντοτε τη μειοψηφία των μελώντου 
Συμβουλίου, περιοριζομένου προς τούτο του αριθμού 
τους με την υποχρεωτική συμμετοχή κατά πρώτον των 
δήμων άλλων νησιών και κατά δεύτερον με αφαίρεση εκ¬ 
προσώπων των πληθυσμιακά μικρότερων Ο.Τ.Α. του νη¬ 
σιού στο οποίο βρίσκεται η έδρα του Δημοτικού Λιμενικού 
Ταμείου.» 

14. Μετά την παρ. 16 του άρθρου 28 του Ν. 2738/1999 
προστίθεται παρ. 17 και αναριθμείται η ισχύουσαπαρ. 17 
σε 18 ως εξής: 

«17. Αν η γεωγραφική περιοχή ευθύνης του Δημοτικού 
Λιμενικού Ταμείου εκτείνεται και σε λιμάνια που βρίσκο¬ 
νται εκτός των διοικητικών ορίων του δήμου της έδρας 
του Ταμείου, δύναταιτο Ταμείο να συνάπτει προγραμμα¬ 
τικές συμβάσεις με τους δήμους της ίδιας γεωγραφικής 
περιοχής για την είσπραξη των εσόδων, την καθαριότητα 
και συντήρηση των λιμανιών τους και τη διαχείριση και εκ¬ 
μετάλλευση της χερσαίας ζώνης.» 

15. Όσοι ολοκλήρωσαν το «Πρόγραμμα κατάρτισης και 
απόκτησης επαγγελματικής εμπειρίας ανέργων επιστη¬ 
μόνων αποφοίτων Α.Ε.Ι. και Τ.Ε.Ι. σε θέματα Τοπικής Αυ¬ 
τοδιοίκησης και Τοπικής Ανάπτυξης» και δεν έχουν κατα¬ 
λάβει κατά τη δημοσίευση του παρόντος θέσεις μόνιμου 
προσωπικού κατά τις διατάξεις του άρθρου 30 του Ν. 
2738/1999 (ΦΕΚ 180 Α'), μπορούν να καταλάβουν θέσεις 
μόνιμου προσωπικού, σε άλλους δήμους της ίδιας Νο¬ 
μαρχιακής Αυτοδιοίκησης ή στην αντίστοιχη Νομαρχιακή 
Αυτοδιοίκηση, του κλάδου ή της ειδικότητας στην οποία 


καταρτίστηκαν, εφαρμοζομένων αναλόγως κατάτα λοιπά 
των διατάξεων του άρθρου 30 του Ν. 2738/1999. 

Άρθρο 12 

Τροποποίηση του Ν. 2734/1999 

1. Η περίπτωση ε'της παρ. 1 του άρθρου 1 του Ν. 2734/ 
1999 (ΦΕΚ 161 Α') αντικαθίσταται ως εξής: 

«ε. Δεν έχει καταδικασθεί με αμετάκλητη απόφαση για 
ανθρωποκτονία από πρόθεση (άρθρο 299 Π.Κ.), αποπλά¬ 
νηση παιδιών (άρθρο 339 Π.Κ.), μαστροπεία (άρθρο 349 
Π.Κ.), σωματεμπορία (άρθρο 350 Π.Κ.), ληστεία (άρθρο 
380 Π.Κ.) και εκβίαση (άρθρο 385 Π.Κ.), καθώς και για πα¬ 
ράβαση των διατάξεων των νόμων περί όπλων και ναρκω¬ 
τικών». 

2. Το δεύτερο εδάφιο της παρ. 4 του άρθρου 4 του ίδι¬ 
ου ως άνω νόμου αντικαθίσταται ως εξής: 

«Η άδεια χορηγείται σε άτομα ηλικίας άνω των πενήντα 
(50) ετών, εφόσον πληρούν και τις προϋποθέσεις των 
εδαφίων γ', δ' και ε'της παρ. 1 του άρθρου 1 και ισχύει για 
τρία χρόνια». 

3. Η περίπτωση στ'της παρ. 1 του άρθρου 5του ιδίου ως 
άνω νόμου αντικαθίσταται ως εξής: 

«στ. Εκμισθώνει ή παραχωρεί τη χρήση οικήματος σε 
πρόσωπο που δεν κατέχει πιστοποιητικό άσκησης επαγ¬ 
γέλματος ή το οίκημα δεν πληροί τις προϋποθέσεις της 
παραγράφου 4 του άρθρου 3». 

4. Η περίπτωση β'του άρθρου 7 του ίδιου ως άνω νόμου 
αντικαθίσταται ως εξής: 

«β. Μετηνπροβλεπόμενη από το άρθρο 3 άδεια εγκατά¬ 
στασης και χρήσης, μέσα σε τρεις (3) μήνες από την έκδο¬ 
ση της προβλεπόμενης από την παρ. 5 του ίδιου άρθρου 
απόφασης. Η ανωτέρω υποχρέωση ισχύει και για τα πρό¬ 
σωπα που κατέχουν την προβλεπόμενη από το άρθρο 9 
του Ν. 1193/1981 άδεια εγκατάστασης. Μέχρι την παρέ¬ 
λευση της ως άνω προθεσμίας δεν εφαρμόζονται οι ποινι¬ 
κές διατάξεις του άρθρου 5 παρ. 1 β του παρόντος νόμου.» 

Άρθρο 13 

Αναστέλλεται μέχρι 31.12.2000 η υποχρέωση καταβο¬ 
λής του οφειλόμενου τέλους διαφήμισης για την προβο¬ 
λή προϊόντων σε χώρους καταστημάτων, δυνάμειτης δια- 
τάξεως της κατηγορίας Δ’ του άρθρου 15 του από 24.9. 
και 20.10.1958 Βασιλικού Διατάγματος όπως τροποποιή¬ 
θηκε και ισχύει. 

Άρθρο 14 

Οι πράξεις εφαρμογής των σχεδίων πόλεων, όπως κυ¬ 
ρώνονται σύμφωνα με το άρθρο 12 του ν. 1337/1983 για 
τις περιοχέςτων Κτηματολογίων Ρόδου και Κω-Λέρου, εί¬ 
ναι εκτελεστές και η καταχώριση διενεργείται αυτεπαγ- 
γέλτως μετά από γνωστοποίηση προς το Κτηματολογικό 
Γραφείο από τον ενδιαφερόμενο δήμο. 

Τα όρια, το εμβαδόν και τα λοιπά στοιχεία των κτηματο- 
λογικών μερίδων, που προϋπήρχαν των πράξεων εφαρ¬ 
μογής και καλύπτονται από την καταχώριση των πράξεων 
εφαρμογής, παύουν να ισχύουν από την ημερομηνία της 
καταχώρισης αυτής. 

Τα βάρη που είναι εγγεγραμμένα στις κτηματολογικές 
μερίδες που καταργήθηκαν μεταφέρονται στις νέες κτη- 
ματολογικές μερίδες των ίδιων ιδιοκτητών, όπως αυτές 
προκύπτουν από την πράξη εφαρμογής, χωρίς να απαι¬ 
τείται οποιαδήποτε άλλη πράξη. 

Διορθώσεις στοιχείων των νέων κτηματολογικών μερί¬ 
δων, όπως προήλθαν από τις πράξεις εφαρμογής, γίνο¬ 
νται μόνο σύμφωνα με τη διαδικασία του ν.1337/1983. 

Άρθρο 15 

Δευτεροβάθμιο Πειθαρχικό Συμβούλιο Δημοσίων 
Πολιτικών Διοικητικών Υπαλλήλων 
και Υπαλλήλων Ν.Π.Δ.Δ. 

1. Το τελευταίο εδάφιο του άρθρου 94 του Κώδικα Κα¬ 
τάστασης Δημοσίων Πολιτικών Διοικητικών Υπαλλήλων 
και Υπαλλήλων Ν.Π.Δ.Δ. (Ν. 2683/1999 ΦΕΚ 19 Α’) καταρ- 
γείται. 

2. Το άρθρο 116 του ανωτέρω Κώδικα αντικαθίσταται 
ως εξής: 

«Άρθρα 116 
Πειθαρχικά Όργανα 

Πειθαρχική εξουσία στους υπαλλήλους ασκούν: 

α) Οι πειθαρχικώς προϊστάμενοί τους. 

β) Το Διοικητικό Συμβούλιο Νομικού Προσώπου Δημο¬ 
σίου Δικαίου για τους υπαλλήλους του Νομικού Προσώ¬ 
που. 

γ) Το Υπηρεσιακό Συμβούλιο. 

δ) Το Δευτεροβάθμιο Πειθαρχικό Συμβούλιο του άρ¬ 
θρου 163α και 

ε) Το Συμβούλιο της Επικράτειας.» 

3. Η παρ. 1 του άρθρου 120 του ανωτέρω Κώδικα αντι¬ 
καθίσταται ως εξής: 

«1. Τα υπηρεσιακά συμβούλια μπορούν να επιβάλλουν 
οποιαδήποτε πειθαρχική ποινή. Τα υπηρεσιακά συμβού¬ 
λια κρίνουν σε πρώτο βαθμό μετά από παραπομπή της 
υπόθεσης σε αυτά και σε δεύτερο βαθμό μετά από άσκη¬ 
ση ένστασης κατ’ αποφάσεων πειθαρχικώς προϊσταμέ¬ 
νων. 

Το δευτεροβάθμιο πειθαρχικό συμβούλιο του άρθρου 
163α αποφαίνεται σε δεύτερο βαθμό ύστερα από ένστα¬ 
ση κατ’ αποφάσεων των υπηρεσιακών συμβουλίων και σε 
πρώτο βαθμό για την εκδίκαση του παραπτώματος του 
τελευταίου εδαφίου του άρθρου 123.» 

4. Η περ. β'του άρθρου 121 του ανωτέρω Κώδικα αντι¬ 
καθίσταται ως εξής: 

«β) του δευτεροβάθμιου πειθαρχικού συμβουλίου που 
επιβάλλει τις πειθαρχικές ποινές του προστίμου αποδο¬ 
χών ενός (1) μηνάς και άνω, της στέρησης του δικαιώμα¬ 
τος για προαγωγή, του υποβιβασμού και της προσωρινής 
ή οριστικής παύσης και» 

5. Το τελευταίο εδάφιο του άρθρου 123 του ανωτέρω 
Κώδικα αντικαθίσταται ως εξής: 

«Το παράπτωμα αυτό, για τα μέλη του υπηρεσιακού 
συμβουλίου, εκδικάζεται μετά από παραπομπή ενώπιον 
του δευτεροβάθμιου πειθαρχικού συμβουλίου.» 

6. Το τελευταίο εδάφιο της παρ. 1 του άρθρου 142 του 
ανωτέρω Κώδικα αντικαθίσταται ως εξής: 

«Οι αποφάσεις των υπηρεσιακών συμβουλίων που έκρι¬ 
ναν σε πρώτο βαθμό υπόκεινται σε ένσταση ενώπιον του 
δευτεροβάθμιου πειθαρχικού συμβουλίου, από τον υπάλ¬ 
ληλο που τιμωρήθηκε, στις περιπτώσεις επιβολήςτης πει¬ 
θαρχικής ποινήςτου προστίμου αποδοχών ενός (1) μηνός 
και άνω, της στέρησης του δικαιώματος για προαγωγή, 
του υποβιβασμού, της προσωρινής και οριστικής παύ¬ 
σης. Όλες οι αποφάσεις των υπηρεσιακών συμβουλίων 
που έκριναν σε πρώτο βαθμό υπόκεινται σε ένσταση ενώ¬ 


πιον του δευτεροβάθμιου πειθαρχικού συμβουλίου, υπέρ 
της διοίκησης, κατά τα οριζόμενα στο εδάφιο β’ της επό¬ 
μενης παραγράφου.» 

7. Το πρώτο εδάφιο της παρ. 4του άρθρου 142του ανω¬ 
τέρω Κώδικα αντικαθίσταται ως εξής: 

«4. Τα πειθαρχικά συμβούλια (πρωτοβάθμια και δευτε¬ 
ροβάθμιο), όταν κρίνουν μετά από ένσταση του υπαλλή¬ 
λου ή υπέρ του δεν μπορούν να χειροτερέψουν τη θέση 
του.» 

8. Η παρ. 3 του άρθρου 144 του ανωτέρω Κώδικα αντι¬ 
καθίσταται ως εξής: 

«3. Η προθεσμία για την άσκηση της προσφυγής και η 
άσκησή της δεν αναστέλλουν την εκτέλεση της πειθαρχι¬ 
κής απόφασης, με εξαίρεση τις πειθαρχικές αποφάσεις 
που επιβάλλουν την ποινή της προσωρινής ή οριστικής 
παύσης ή του υποβιβασμού. Το Συμβούλιο της Επικρά¬ 
τειας μπορεί με απόφασή του να αναστείλει την εκτέλεση 
της πειθαρχικής απόφασης, εφόσον πιθανολογεί ανεπα¬ 
νόρθωτη βλάβη του προσφεύγοντα ή ευδοκίμηση της 
προσφυγής. Στην περίπτωση αυτήν, η εκδίκαση της προ¬ 
σφυγής γίνεται μέσα σε προθεσμία έξι (6) μηνών από τη 
χορήγηση της αναστολής, άλλως η χορηγηθείσα ανα¬ 
στολή εκτέλεσης της πειθαρχικής απόφασης παύει να 
ισχύει. 

Στην περίπτωση κατά την οποία έχει ασκηθεί προσφυγή 
κατά αποφάσεως η οποία επιβάλλει την ποινή της προ¬ 
σωρινής ή οριστική παύσης ή του υποβιβασμού, η εκδί¬ 
καση της προσφυγής γίνεται μέσα σε προθεσμία έξι (6) 
μηνών από την άσκησή της, άλλως η πειθαρχική απόφα¬ 
ση εκτελείται από την οικεία υπηρεσία ή το Ν.Π.Δ.Δ., κα¬ 
τά τα οριζόμενα στην παρ. 1.» 

9. Ηπερ.δ'τηςπαρ. Ιτου άρθρου 158του ανωτέρω Κώ¬ 
δικα διαγράφεται. 

10. Το τελευταίο εδάφιο της παρ. 2 του άρθρου 158 του 
ανωτέρω Κώδικα καταργείται. 

11. Στο άρθρο 158 του ανωτέρω Κώδικα, οι λέξεις «πρω¬ 
τοβάθμια υπηρεσιακά συμβούλια» αντικαθίστανται από 
τις λέξεις «υπηρεσιακά συμβούλια» και η παρ. 7 του ίδιου 
άρθρου καταργείται. 

12. Η παρ. 2 του άρθρου 159 του ανωτέρω Κώδικα αντι¬ 
καθίσταται ως εξής: 

«2. Σε κάθε υπηρεσία συνιστώνται, με απόφαση του οι¬ 
κείου Υπουργού, που δημοσιεύεται στην Εφημερίδα της 
Κυβερνήσεως, ένα ή περισσότερα υπηρεσιακά συμβού¬ 
λια.» 

13. Η παρ. 5 του άρθρου 159 του ανωτέρω Κώδικα κα- 
ταργείται. 

14. Η παρ. 6 του άρθρου 159 του ανωτέρω Κώδικα ανα- 
ριθμείται σε 5 και αντικαθίσταται ως εξής: 

«5. Στην Ακαδημία Αθηνών και σε κάθε Α.Ε.Ι. συνιστώ- 
νται με απόφαση του Προέδρου και του Πρύτανη αντί¬ 
στοιχα, που δημοσιεύεται στην Εφημερίδα της Κυβερνή¬ 
σεως, μέχρι δύο (2) υπηρεσιακά συμβούλια.» 

15. Η παρ. 3 του άρθρου 160 του ανωτέρω Κώδικα δια¬ 
γράφεται. 

16. Οι παρ. 4 και 5 του άρθρου 160 του ανωτέρω Κώδι¬ 
κα αναριθμούνται σε 3 και 4 αντίστοιχα και στην παρ. 3 
διαγράφονται οι λέξεις «και β’ της παρ. 3», καθώς και οι λέ¬ 
ξεις «και γ’ της παρ. 3». 

17. Στην παρ. 3 του άρθρου 163 του ανωτέρω Κώδικα, η 
λέξη «πρωτοβάθμια» διαγράφεται και στην παρ. 4 του ίδι¬ 
ου άρθρου διαγράφεται, επίσης, η λέξη «δευτεροβάθ¬ 
μια». 

18. Μετά το άρθρο 163 του ανωτέρω Κώδικα προστίθε¬ 
ται άρθρο 163 α, που έχει ως εξής: 

«Άρθρο 163 α 

Σύσταση και συγκρότηση δευτεροβάθμιου 
πειθαρχικού συμβουλίου 

1. Συνιστάται στο Υπουργείο Εσωτερικών, Δημόσιας Δι¬ 
οίκησης και Αποκέντρωσης δευτεροβάθμιο πειθαρχικό 
συμβούλιο. Το δευτεροβάθμιο πειθαρχικό συμβούλιο κρί¬ 
νει σε δεύτερο βαθμό, κατά το νόμο και την ουσία, τις απο¬ 
φάσεις όλων των πρωτοβάθμιων πειθαρχικών συμβου¬ 
λίων, αποκλειστικά για τις υποθέσεις που ορίζονται στον 
παρόντα Κώδικα. Τα πρωτοβάθμια πειθαρχικά συμβούλια 
είναι υποχρεωμένα να ενημερώνουν διαρκώς το δευτε¬ 
ροβάθμιο πειθαρχικό συμβούλιο για την πορεία και την 
έκβαση των πειθαρχικών υποθέσεων, από την εισαγωγή 
τους σε αυτά μέχρι την έκδοση της πειθαρχικής απόφα¬ 
σης. Με απόφαση του Προέδρου του δευτεροβάθμιου 
πειθαρχικού συμβουλίου, ασκείται πειθαρχική δίωξη κα¬ 
τά των μελών των πρωτοβάθμιων πειθαρχικών συμβου¬ 
λίων που παραβαίνουν τις διατάξεις του πρώτου εδαφίου 
του άρθρου 123 του παρόντος, καθώς και τις διατάξεις 
του προηγούμενου εδαφίου της παρούσας παραγράφου. 

2. Το δευτεροβάθμιο πειθαρχικό συμβούλιο είναι επτα- 
μελές και αποτελείται από: α) έναν Αντιπρόεδρο του Νο¬ 
μικού Συμβουλίου του Κράτους ως Πρόεδρο, με αναπλη¬ 
ρωτή του Σύμβουλο του Νομικού Συμβουλίου του Κρά¬ 
τους, που υποδεικνύονται από τον Πρόεδροτου Ν.Σ.Κ., β) 
δύο Συμβούλους του Νομικού Συμβουλίου του Κράτους 
με τους αναπληρωτές τους, που υποδεικνύονται από τον 
Πρόεδρο του Ν.Σ.Κ., γ) ένα Γενικό Διευθυντή του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης με τον αναπληρωτή του Διευθυντή του ίδιου Υπουρ¬ 
γείου, οι οποίοι ορίζονται από τον Υπουργό Εσωτερικών, 
Δημόσιας Διοίκησης και Αποκέντρωσης, δ) το Γενικό Δι¬ 
ευθυντή αρμόδιο για θέματα προσωπικού του οικείου 
Υπουργείου, της Γενικής Γραμματείας Περιφέρειας ή 
Ν.Π.Δ.Δ., όπου υπηρετεί ο πειθαρχικά διωκόμενος υπάλ¬ 
ληλος, και αν δεν υπηρετεί Γ ενικός Διευθυντής, το Γ ενικό 
Διευθυντή αρμόδιο για θέματα προσωπικού του Υπουρ¬ 
γείου που εποπτεύειτο Ν,Π.Δ.Δ., καιε) δύο εκπροσώπους 
της Α.Δ.Ε.Δ.Υ., με τους αναπληρωτές τους, οι οποίοι είναι 
μόνιμοι υπάλληλοι με βαθμό Δι-ευθυντή, και οι οποίοι 
υποδεικνύονται με απόφαση της εκτελεστικής επιτροπής 
της Α.Δ.Ε.Δ.Υ.. Εάν η Α.Δ.Ε.Δ.Υ. δεν υποδείξει τους ανω¬ 
τέρω εντός προθεσμίας είκοσι (20) ημερών από την πε- 
ριέλευση σε αυτήν εγγράφου ερωτήματος του Υπουργού 
Εσωτερικών, Δημόσιας Διοίκησης και Αποκέντρωσης, τα 
μέλη αυτά μαζί με τους αναπληρωτές τους ορίζονται με 
απόφαση του Υπουργού Εσωτερικών, Δημόσιας Διοίκη¬ 
σης και Αποκέντρωσης από υπηρεσίες και Ν.Π.Δ.Δ., 
υπάλληλοι των οποίων υπάγονται στις διατάξεις του πα¬ 
ρόντος Κώδικα. 

Χρέη Γραμματέα εκτελεί υπάλληλος της Γραμματείας 
του δευτεροβάθμιου πειθαρχικού συμβουλίου, που ορί¬ 
ζεται με τον αναπληρωτή του από το Διευθυντή της. 

3. Τα μέλη του δευτεροβάθμιου πειθαρχικού συμβουλί¬ 
ου μαζί με τους αναπληρωτές τους ορίζονται για θητεία 
δύο (2) ετώνπου αρχίζει την 1η Ιανουάριου, με απόφαση 
του Υπουργού Εσωτερικών, Δημόσιας Διοίκησης καιΑπο- 
κέντρωσης, που εκδίδεται κατά το Δεκέμβριο του προη¬ 
γούμενου έτους. Κατά τη διάρκεια της θητείας τους απα¬ 


γορεύεται η αντικατάσταση μελών, εκτός αν συντρέχουν 
αποδεδειγμένα σοβαροί υπηρεσιακοί ή προσωπικοί λό¬ 
γοι. 

4. Τα τακτικά μέλη των περιπτώσεων α', β' και ε' είναι 
πλήρους και αποκλειστικής απασχόλησης στο δευτερο¬ 
βάθμιο πειθαρχικό συμβούλιο. Η θητεία τους σε αυτό θε¬ 
ωρείται χρόνος πραγματικής υπηρεσίας τους στις οργα¬ 
νικές τους θέσεις και στο βαθμό τον οποίο κατέχουν, για 
όλες τις συνέπειες. Τα τακτικά μέλη των περιπτώσεων α' 
και β' μπορούν να παρίστανται κατά τις συνεδριάσεις της 
Ολομέλειας και των τμημάτων του Νομικού Συμβουλίου 
του Κράτους. Τα τακτικά μέλη της περ. ε'τηςπαρ. 2 απο- 
σπώνται με απόφαση του Υπουργού Εσωτερικών, Δημό¬ 
σιας Διοίκησης και Αποκέντρωσης στο Υπουργείο Εσωτε¬ 
ρικών, Δημόσιας Διοίκησης και Αποκέντρωσης, προκει- 
μένου να οριστούν ως μέλη του δευτεροβάθμιου 
πειθαρχικού συμβουλίου. Η απόσπαση είναι υποχρεωτική 
για την υπηρεσία απάτην οποία προέρχονται. Στους απο¬ 
σπασμένους καταβάλλονται από την υπηρεσία τους οι 
πόσης φύσεως αποδοχές και επιδόματα, που αντιστοι¬ 
χούν στη θέση από την οποία προέρχονται. 

5. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Οικονομικών, 
καθορίζεται ειδική αποζημίωση των τακτικών μελών του 
δευτεροβάθμιου πειθαρχικού συμβουλίου, καθώς και 
αποζημίωση των αναπληρωματικών μελών ανάλογα με 
τις συνεδριάσεις στις οποίες μετείχαν, κατά παρέκκλιση 
των κειμένων διατάξεων. 

6. Για τη διαδικασία ενώπιον του δευτεροβάθμιου πει¬ 
θαρχικού συμβουλίου εφαρμόζονται αναλόγως οι διατά¬ 
ξεις των άρθρων 137, 138,139,140 και 141 του παρόντος 
Κώδικα. 

7. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης καθορίζεται ο ειδικότερος 
τρόπος λειτουργίας του δευτεροβάθμιου πειθαρχικού 
συμβουλίου, τα ζητήματα υπηρεσιακής αναπλήρωσης 
των μελών της περ. ε' της παρ. 2 και κάθε σχετική λεπτο¬ 
μέρεια εφαρμογής του παρόντος άρθρου. 

8. Το έργο του δευτεροβάθμιου πειθαρχικού συμβουλί¬ 
ου υποστηρίζεται από γραμματεία της οποίας η οργάνω¬ 
ση, οι θέσεις του προσωπικού και ο τρόπος λειτουργίας 
της καθορίζονται με απόφαση του Υπουργού Εσωτερι¬ 
κών, Δημόσιας Διοίκησης και Αποκέντρωσης.» 

19.α. Ο τίτλος του άρθρου 164 αντικαθίσταται ως εξής: 

«Ένσταση ενώπιον του δευτεροβάθμιου πειθαρχικού 
συμβουλίου.» 

β. Η παρ. 1 του άρθρου 164 του ανωτέρω Κώδικα αντι¬ 
καθίσταται ως εξής: 

«1. Οι αποφάσεις των υπηρεσιακών συμβουλίων που 
έκριναν σε πρώτο βαθμό υπόκεινται σε ένσταση ενώπιον 
του δευτεροβάθμιου πειθαρχικού συμβουλίου, από τον 
υπάλληλο που τιμωρήθηκε, στις περιπτώσεις επιβολής 
της πειθαρχικής ποινής του προστίμου αποδοχών ενός 
(1) μηνός και άνω, της στέρησης του δικαιώματος για 
προαγωγή, του υποβιβασμού, της προσωρινής και ορι¬ 
στικής παύσης. Όλες οι αποφάσεις των υπηρεσιακών 
συμβουλίων που έκριναν σε πρώτο βαθμό υπόκεινται σε 
ένσταση ενώπιον του δευτεροβάθμιου πειθαρχικού συμ¬ 
βουλίου, υπέρ της διοίκησης, κατά τα οριζόμενα στην 
επόμενη παράγραφο.» 

γ. Η παρ. 3 του άρθρου 164 του ανωτέρω Κώδικα αντι¬ 
καθίσταται ως εξής: 

«3. Η ένσταση κατατίθεται στο πρωτοβάθμιο πειθαρχι- 

κό συμβούλιο που τη διαβιβάζει αμελλητί στο δευτερο¬ 
βάθμιο με τον πλήρη φάκελο της υπόθεσης.» 

20. Η παρ. 5 του άρθρου 164 του ανωτέρω Κώδικα κα- 
ταργείται. 

21. Η παρ. 12 του άρθρου δεύτερου του Ν. 2683/1999 
αντικαθίσταται ως εξής: 

«12. Το δευτεροβάθμιο πειθαρχικό συμβούλιο συγκρο¬ 
τείται εντός του Δεκεμβρίου του έτους 2000. Από την 1η 
Ιανουάριου του έτους 2001 αρχίζουν να ισχύουν και οι 
διατάξεις του παρόντος Κώδικα που ρυθμίζουν τη δυνα¬ 
τότητα υποβολής ένστασης ενώπιον του.» 

22. Οι υφιστάμενες οργανικές θέσεις στο Νομικό Συμ¬ 
βούλιο του Κράτους των Αντιπροέδρων και των Συμβού¬ 
λων αυξάνονται κατά μία (1) καιδύο (2) θέσεις αντίστοιχα. 

Άρθρο 16 

α) Οι μαθητές της Β'τάξης του Ενιαίου Λυκείου και της 
Γ’ τάξης Εσπερινού Ενιαίου Λυκείου του σχολικού έτους 
1999-2000 που δεν προήχθησαν σύμφωνα με τις διατά¬ 
ξεις της παρ. 1 του άρθρου 34 του π.δ. 246/1998, όπως 
αντικαταστάθηκε με την παράγραφο 16του άρθρου 1 του 
π.δ. 153/2000 (ΦΕΚ 131 Α’) και τη διάταξη του άρθρου 2 
παρ. 3εδ. α'τουπ.δ. 153/2000, διατηρούντην προφορική 
τους βαθμολογία και παραπέμπονται για επανεξέταση το 
Σεπτέμβριο του έτους 2000, με τον τρόπο και τη διαδικα¬ 
σία των προαγωγικών εξετάσεων του Ιουνίου, στα μαθή¬ 
ματα στα οποία ο βαθμός ετήσιας επίδοσής τους, σύμ¬ 
φωνα με τις διατάξεις των παραγράφων 1 και 2 του άρ¬ 
θρου 31 του π.δ. 246/1998, είναι μικρότερος του εννέα και 
μισό (9,5). 

β) Ειδικά, λεπτομερειακά ή τεχνικά θέματα διεξαγωγής 
των κάθε φύσεως εξετάσεων του Ενιαίου Λυκείου ρυθμί¬ 
ζονται με αποφάσεις του Υπουργού Εθνικής Παιδείας και 
Θρησκευμάτων. 

γ) Η ισχύς της παρούσας διάταξης αρχίζει από 
1.9.2000. 

Άρθρο 17 

1. Προσωπικό το οποίο υπηρετεί κατά την έναρξη 
ισχύοςτου παρόντος νόμου, ή υπηρέτησε, μέσα στο χρο¬ 
νικό διάστημα από 1.8.1999 μέχρι 31.3.2000, στο Δημό¬ 
σιο, τους Ο.Τ.Α. α' και β' βαθμίδας και στα Νομικά Πρό¬ 
σωπα Δημοσίου Δικαίου, με σύμβαση εργασίας ιδιωτικού 
δικαίου ορισμένου χρόνου πλήρους απασχόλησης ή με 
σύμβαση μίσθωσης έργου, κατατάσσεται σε οργανικές 
θέσεις με σύμβαση εργασίας ιδιωτικού δικαίου αορίστου 
χρόνου του φορέα τελευταίας απασχόλησης, εφόσον κα¬ 
τά την 31.3.2000: 

α) Είχε συνολική παροχή υπηρεσίας στο φορέα, με συμ¬ 
βάσεις εργασίας ιδιωτικού δικαίου ορισμένου χρόνου ή 
με συμβάσεις μίσθωσης έργου, τουλάχιστον είκοσι τέσ¬ 
σερις (24) μήνες. 

β) Δεν είχε μεσολαβήσει, προκειμένου για προσωπικό 
που απασχολήθηκε με περισσότερες της μιας συμβάσεις 
εργασίας ιδιωτικού δικαίου ορισμένου χρόνου, χρονικό 
διάστημα διακοπής μεταξύ των συμβάσεων, μεγαλύτερο 
των δύο (2) μηνών. 

γ) Η απαιτούμενη κατά το εδάφιο α' συνολική παροχή 
υπηρεσίας, προκειμένου για προσωπικό που απασχολή¬ 
θηκε με συμβάσεις μίσθωσης έργου, έχει παρασχεθεί 
από 1.1.1995 και εφεξής. 

δ) Κατάτηνπρόσληψη ή την κατάρτιση των συμβάσεων 
δεν παραβιάσθηκαν οι διατάξεις τις κείμενης νομοθεσίας 


που διέπει την πρόσληψη ή την κατάρτηση της συμβάσε- 
ως, των ΠΥΣ 236/94 (ΦΕΚ 115 Α') και 55/98 (ΦΕΚ 292 Α'), 
καθώς και οι διατάξεις του άρθρου 21 του Ν. 2190/1994 
(ΦΕΚ 28 Α’) και του άρθρου 6 του Ν. 2527/1997 (ΦΕΚ 206 
Α'). 

ε) Πρόκειται εφεξής να καλύψει πάγιες και διαρκείς 
ανάγκες του φορέα, σε θέσεις του οποίου κατατάσσεται. 

2. Στον κατά το εδάφιο α' της προηγούμενης παραγρά¬ 
φου απαιτούμενο χρόνο απασχόλησης προσμετράται, με 
την επιφύλαξη των οριζομένων στα εδάφια β', γ' και δ' της 
προηγούμενης παραγράφου, ο χρόνος που διανύθηκε με 
σχέση εργασίας ιδιωτικού δικαίου ορισμένου χρόνου ή μί¬ 
σθωσης έργου, στο Δημόσιο, τους Ο.Τ.Α. α’ καιβ’ βαθμίδας, 
στα Ν.Π.Δ.Δ. και, ειδικώς για το προσωπικό το οποίο συνέ¬ 
χισε να προσφέρει τις υπηρεσίες του σε φορείς της παρ. 1, 
δυνάμει ειδικής διατάξεως νόμου, προερχόμενο από νομι¬ 
κά πρόσωπα που καταργήθηκαν, ο χρόνος που διανύθηκε 
με την ίδια σχέση εργασίας, στα καταργηθέντα με τις ειδι¬ 
κές διατάξεις, νομικά πρόσωπα. Αν έχουν συναφθεί με το 
ίδιο πρόσωπο συμβάσεις εργασίας ορισμένου χρόνου και 
έργου, ο απαι-τούμενος χρόνος του εδαφίου α' της προη¬ 
γούμενης παραγράφου υπολογίζεται αθροιστικά. 

Στον κατά το εδάφιο α' της προηγούμενης παραγρά¬ 
φου απαιτούμενο χρόνο δεν υπολογίζεται το χρονικό διά¬ 
στημα κατά το οποίο το προσωπικό παρείχε τις υπηρεσίες 
του στο φορέα απασχόλησης, σε εκτέλεση προσωρινής 
διαταγής δικαστηρίου ή αποφάσεως που εκδόθηκε κατά 
τη διαδικασία των ασφαλιστικών μέτρων ή μη τελεσίδικης 
δικαστικής αποφάσεως. 

3. Στις διατάξεις της παρ. 1 του παρόντος άρθρου υπά¬ 
γεται και το προσωπικό με σύμβαση εργασίας ορισμένου 
χρόνου πλήρους απασχόλησης ή μίσθωσης έργου το 
οποίο μισθοδοτείται από προγράμματα χρηματοδοτού¬ 
μενα συνολικά ή κατά ένα μέρος, από πόρους της Ευρω¬ 
παϊκής Ένωσης, ή διεθνών οργανισμών ή δυνάμει διε¬ 
θνών συμβάσεων ή από ειδικό λογαριασμό, επιφυλασσο- 
μένων των οριζομένων στις προηγούμενες 
παραγράφους. 

4. Προσωπικό το οποίο παρέχει τις υπηρεσίες του σε 
φορείς κοινωνικής ασφάλισης με σύμβαση μίσθωσης έρ¬ 
γου κατ’ εφαρμογή των διατάξεων του άρθρου 89 του Ν. 
2084/1992, υπάγεται στις ρυθμίσεις της παρ. 1 υπό την 
προϋπόθεση ότι έχει συνολική παροχή υπηρεσίας στο 
φορέα, κατά την 31.3.2000, είκοσι τέσσερις (24) τουλάχι¬ 
στον μήνες, επιφυλασσομένων των προϋποθέσεων των 
εδαφίων γ', δ' και ε'της παρ. 1 του παρόντος άρθρου. 

Καθήκοντα των υπαγομένων στην παρούσα παράγρα¬ 
φο είναι η συνέχιση κάθε εσωτερικής ή εξωτερικής υπη¬ 
ρεσίας που θα τους ανατεθεί αρμοδίως, συμπεριλαμβα- 
νομένης και της είσπραξης των ασφαλιστικών εισφορών 
με ένσημα. 

Οι κατατασσόμενοι λαμβάνουν τις αποδοχές που προ- 
βλέπονται από τις περί μισθοδοσίας προσωπικού ιδιωτι¬ 
κού δικαίου του Δημοσίου διατάξεις, πλην αυτών που 
ασχολούνται, μέχρι την ολοκλήρωση της μηχανογράφη¬ 
σης, με την είσπραξη των ασφαλιστικών εισφορών με έν¬ 
σημα (εξωτερικές εισπράξεις) που εξακολουθούν να 
αμείβονται με ποσοστά επί των εισπράξεων. 

5. Για την, κατά την παράγραφο 1, κατάταξη απαιτού¬ 
νται: 

α) Υποβολή αίτησης μέσα σε αποκλειστική προθεσμία 
δύο (2) μηνών από την έναρξη ισχύος του παρόντος νό¬ 
μου. 

β) Συνδρομή των προβλεπόμενων από την κείμενη νο¬ 
μοθεσία γενικών προσόντων διορισμού, εκτός από το 
ανώτατο όριο ηλικίας, και με την επιφύλαξη των οριζόμε¬ 
νων στις παραγράφους 5 και 6 του άρθρου 10 του Ν. 
2266/1994 (ΦΕΚ218Α'). 

γ) Εάν, με τελεσίδικη δικαστική απόφαση, κριθεί, μετά 
την πάροδο της προθεσμίας υποβολής της αιτήσεως που 
ορίζεται ανωτέρω, ότι εχώρησε άκυρη καταγγελία συμ- 
βάσεως ορισμένου χρόνου, εφόσον ο ενδιαφερόμενος 
θα πληρούσε τις προϋποθέσεις εφαρμογής της παρ. 1 
εάν δεν είχε χωρήσει η, κριθείσα ως άκυρη, καταγγελία 
της συμβάσεως, η προθεσμία που ορίζεται στο εδάφιο α' 
της παρούσας παραγράφου αρχίζει από την επίδοση της 
τελεσίδικης δικαστικής απόφασης. 

6. Οι κατατασσόμενοι εντάσσονται σε υφιστάμενες θέ¬ 
σεις αντίστοιχης ή παρεμφερούς ειδικότητας και αν δεν 
υπάρχουν, σε προσωρινές θέσεις αντίστοιχης ειδικότη¬ 
τας, που συνιστώνται με την απόφαση κατάταξης. 

7. Η κατάταξη γίνεται με απόφαση του αρμόδιου για την 
πρόσληψη οργάνου ύστερα από γνώμη του υπηρεσιακού 
συμβουλίου ως προς τη συνδρομή της προϋπόθεσης που 
ορίζεται στο εδάφιο ε' της παρ. 1 και ως προς την παρεμ¬ 
φερή ειδικότητα της προηγούμενης παραγράφου, εφαρ- 
μοζομένων κατά τα λοιπά αναλόγως των διατάξεων των 
παραγράφων 5 και 6 του άρθρου 10 και των παραγράφων 
3 και 5του άρθρου 11 του Ν. 2266/1994. 

Ειδικά, η κατάταξη των υπαγομένων στις ρυθμίσεις των 
προηγούμενων παραγράφων που υπηρετούν στους 
Ο.Τ.Α. α' βαθμίδας διενεργείται με πράξη του Γενικού 
Γραμματέα της οικείας Περιφέρειας μετά από πρόταση 
του οικείου δημοτικού ή κοινοτικού συμβουλίου και γνώ¬ 
μη του υπηρεσιακού συμβουλίου του δήμου ή της κοινό¬ 
τητας, ως προς τη συνδρομή της προϋπόθεσης που ορί¬ 
ζεται στο εδάφιο ε' της παρ. 1 και ως προς την παρεμφε¬ 
ρή ειδικότητα της προηγούμενης παραγράφου. 

8. Οι κατατασσόμενοι λαμβάνουν τις αποδοχές της νέ¬ 
ας θέσης τους, από την ημερομηνία έκδοσης της πράξης 
κατάταξής τους. Ο χρόνος των συμβάσεων μίσθωσης έρ¬ 
γου του εδ. α' της παρ. 1 λογίζεται για όλες τις συνέπειες 
ότι έχει διανυθεί με σχέση εργασίας ιδιωτικού δικαίου. 

9. Στις θέσεις των κατά τα ανωτέρω κατατασσόμενών 
δεν επιτρέπεται να προσληφθεί ή να απασχοληθεί με σύμ¬ 
βαση ορισμένου χρόνου ή με σύμβαση μίσθωσης έργου 
άλλο προσωπικό. Στους παραβαίνοντες την παρούσα 
διάταξη εφαρμόζεται αναλόγως η παρ. 15 του άρθρου 21 
του Ν. 2190/1994, όπως συμπληρώθηκε με την παρ. 7 του 
άρθρου 5του Ν. 2527/1997. 

10. Από τις διατάξεις των προηγούμενων παραγράφων 
εξαιρείται το παρακάτω προσωπικό, με σχέση εργασίας 
ιδιωτικού δικαίου ορισμένου χρόνου ή με σύμβαση μί¬ 
σθωσης έργου: 

α) Το ειδικό επιστημονικό προσωπικό του άρθρου 103 
παρ. 3 του Συντάγματος. 

β) Το προσωπικό της Προεδρίας της Δημοκρατίας, της 
Βουλής των Ελλήνων, οι ειδικοί σύμβουλοι και οι ειδικοί 
συνεργάτες των πολιτικών γραφείων του Πρωθυπουρ¬ 
γού, των μελών της Κυβέρνησης, των Υφυπουργών, Γενι¬ 
κών Γ ραμματέων, Γ ενικών Γ ραμματέων Περιφερειών και 
Νομαρχών, καθώς και το προσωπικό που προσλαμβάνε¬ 
ται στις θέσειςτηςπαρ. 2του άρθρου 33τουΝ. 2190/1994 
(Ν. 1299/1982 άρθρο 52 β, Ν. 1558/1985 άρθρο 30, Π.Υ.Σ. 
88/85 άρθρο 3, Ν. 1943/1991 άρθρο 71, Π.Δ. 93/83, Ν. 
1622/1986 άρθρο 65). 


γ) Το κάθε κατηγορίας εκπαιδευτικό ή διδακτικό και 
βοηθητικό διδακτικό προσωπικό αρμοδιότητας του 
Υπουργείου Εθνικής Παιδείας και Θρησκευμάτων και των 
σχολών των Υπουργείων, των Ο.Τ.Α. και των Ν.Π.Δ.Δ.. 

δ) Οι νομικοί σύμβουλοι, οι δικαστικοί σύμβουλοι, οι δι¬ 
ευθυντές δικαστικού, οι προϊστάμενοι δικαστικού και οι 
δικηγόροι. 

ε) Όσοι έχουν προσληφθεί στα γραφεία τύπου και δη¬ 
μοσίων σχέσεων του άρθρου 67 του Ν. 1943/1991 (ΦΕΚ 
50 Α'), καθώς και οι δημοσιογράφοι. 

στ) Οι χειριστές αεροπλάνων και ελικοπτέρων, οι διε¬ 
ρευνητές ατυχημάτων και οι επιθεωρητές πτήσης της 
υπηρεσίας πολιτικής αεροπορίας του Υπουργείου Μετα¬ 
φορών και Επικοινωνιών. 

ζ) Το καλλιτεχνικό προσωπικό. 

η) Οι γιατροί που παρέχουν υπηρεσίες με αυτή τους την 
ιδιότητα, υπό οποιαδήποτε νομική μορφή. 

θ) Το προσωπικό που απασχολείται κατ’ εφαρμογή των 
διατάξεων της παρ. 5του άρθρου 113,του Ν. 1892/1990 
(ΦΕΚ 101 Α'), του άρθρου 37 του Ν. 2072/1992 (ΦΕΚ 125 
Α') και της παρ. 3 του άρθρου 2 του Ν. 2314/1953 (ΦΕΚ 59 
Α’). 

ι) Το επιστημονικό προσωπικό των Α.Ε.Ι., των Τ.Ε.Ι. και 
των ερευνητικών ιδρυμάτων αρμοδιότητας της Γενικής 
Γραμματείας Έρευνας και Τεχνολογίας, που ασκεί ερευ¬ 
νητικό έργο. 

ια) Το προσωπικό που έχει προσληφθεί με σύμβαση ερ¬ 
γασίας ιδιωτικού δικαίου ορισμένου χρόνου ή έργου για 
την κατασκευή έργων με αυτεπιστασία. 

ιβ) Το προσωπικό που απασχολείται στις αρχές της εξω¬ 
τερικής υπηρεσίας του Υπουργείου Εξωτερικών. 

11. Για την ορθή εφαρμογή των διατάξεων των προη¬ 
γούμενων παραγράφωντο Α.Σ.Ε.Π. ασκεί έλεγχο μετους 
επιθεωρητές του, είτε αυτεπαγγέλτως είτε ύστερα από 
ερώτημα του Υπουργού Εσωτερικών, Δημόσιας Δι-οίκη- 
σης και Αποκέντρωσης ή του οικείου Υπουργού, σύμφω¬ 
να με τις διατάξεις του άρθρου 8 του Ν. 2190/1994. 

12. Οι διατάξεις των παραγράφων 1 έως και 10 του πα¬ 
ρόντος άρθρου εφαρμόζονται και για το προσωπικό του 
Υπουργείου Περιβάλλοντος, Χωροταξίας και Δημόσιων 
Έργων, που υπηρετούσε κατά την 31.12.1999 στους ΤΑΣ 
και ΓΑΣ της χώρας, με εξαίρεση τους ΤΑΣ και ΓΑΣ Αττικής, 
με σχέση εργασίας ιδιωτικού δικαίου ορισμένου χρόνου, 
σύμφωνα με τις διατάξεις της παρ. 3 του άρθρου 20, του 
άρθρου 21 του Ν. 2190/1994, καθώς καιτηςπαρ. 6του άρ¬ 
θρου 13 του Ν. 2266/1999, μη απαιτουμένων των προϋ¬ 
ποθέσεων που ορίζονται στα εδάφια α', β' και γ'της παρ. 
1 του παρόντος άρθρου. Το ανωτέρω προσωπικό κατα¬ 
τάσσεται σε ισάριθμες συνιστώμενες με την πράξη κατά¬ 
ταξης θέσεις ιδιωτικού δικαίου αορίστου χρόνου, σε επί 
μέρους ειδικότητες αποκατάστασης σεισμοπλήκτων, 
ανάλογα με τα τυπικά τους προσόντα. 

Οι συμβάσεις του προσωπικού όλων των ειδικοτήτων, 
που έχει προσληφθεί στους ΓΑΣ και ΤΑΣ Αττικής, με σχέ¬ 
ση εργασίας ιδιωτικού δικαίου ορισμένου χρόνου για την 
αντιμετώπιση των ζημιών από το σεισμό της 7.9.1999, 
σύμφωνα με τις διατάξεις του άρθρου 20 του Ν. 2190/ 
1994, όπως ισχύει, παρατείνονται αυτοδικαίως μέχρι 
31.12.2000. 

13. Με απόφαση του Γ ενικού Γ ραμματέατης οικείας Πε¬ 
ριφέρειας, ύστερα από γνώμη του Υπηρεσιακού Συμβου¬ 
λίου της Περιφέρειας, κατατάσσονται σε μόνιμες θέσεις 
κλάδου της Περιφέρειας οι απασχολούμενοι κατά τη δη- 

μοσίευση του Ν. 2503/1997 (ΦΕΚ 107 Α'), σε Γενικές 
Γραμματείες Περιφέρειας, οι οποίοι προέρχονται από 
Νομικά Πρόσωπα Ιδιωτικού Δικαίου του ευρύτερου δη¬ 
μόσιου τομέα, όπως αυτός καθορίζεται στην παρ. 6 του 
άρθρου 1 του ν. 1256/1982, εφόσον: 

α) εξακολουθούν να υπηρετούν στις Περιφέρειες κατά 
την έναρξη ισχύος του παρόντος νόμου, 

β) έχουν συμπληρώσει κατά την έναρξη ισχύος του πα¬ 
ρόντος νόμου συνολική υπηρεσία στις Περιφέρειες και 
στις Γενικές Γραμματείες Περιφέρειας, τουλάχιστον 
τριών (3) ετών και 

γ) υποβάλλουν σχετική αίτηση μέσα σε αποκλειστική 
προθεσμία ενός (1) μηνός, απάτην έναρξη ισχύοςτουπα- 
ρόντος. 

Οι ανωτέρω κατατάσσονται σε κενή θέση κλάδου της 
Περιφέρειας ανάλογα με τα τυπικά προσόντα τους και αν 
δεν υπάρχει, σε προσωποπαγή θέση που συνιστάται με 
την απόφαση κατάταξης. 

Κατάτα λοιπά εφαρμόζονται αναλόγως οι διατάξεις του 
πρώτου εδαφίου της παρ. 19 του άρθρου 9 του Ν. 
2266/1994 και του άρθρου 23 του Ν. 2738/1999. 

Άρθρο 18 
Έναρξη ισχύος 

Η ισχύς του παρόντος αρχίζει από τη δημοσίευσή του 


στην Εφημερίδα της Κυβερνήσεως, εκτός αν προβλέπε- 
ται διαφορετικά στις επί μέρους διατάξεις του. 

Παραγγέλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 11 Σεπτεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Β. ΠΑΠΑΝΔΡΕΟΥ Γ. ΠΑΠΑΝΤΩΝΙΟΥ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Π. ΕΥΘΥΜΙΟΥ 


ΥΓΕΙΑΣ ΚΑΙ ΠΡΟΝΟΙΑΣ ΔΙΚΑΙΟΣΥΝΗΣ 

Α. ΠΑΠΑΔΟΠΟΥΛΟΣ Μ. ΣΤΑΘΟΠΟΥΛΟΣ 


ΔΗΜΟΣΙΑΣ ΤΑΞΗΣ 

Μ. ΧΡΥΣΟΧΟΪΔΗΣ 

Θεωρήθηκε καί τέθηκε η Μεγάλη Σφραγίδα του Κράτους 


Αθήνα, 11 Σεπτεμβρίου 2000 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΣΤΑΘΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.θ 1.0Γ 

Θ-ΓΠ3Μ: \Λ/θβΐΤ135ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ -Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• Για τα ΦΕΚ του Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































